1.oktobar 2019 – Međunarodni dan starijih osoba “Ka jednakosti u starijem dobu” • Poportal\n1.oktobar 2019 – Međunarodni dan starijih osoba “Ka jednakosti u starijem dobu”\n01/10/2019 30/09/2019 P.Radovanović0\nNakon ove inicijative, Generalna skupština Ujedinjenih nacija je 1991. godine, u skladu sa rezolucijom 46/91, usvojila principe Ujedinjenih nacija koji se odnose na starije osobe.\nNa Svetskoj skupštini o starenju 2002. godine usvojen je Madridski međunarodni akcioni plan za starenje kako bi se odgovorilo na mogućnosti i izazove starenja stanovništva u 21. veku i promovisao razvoj društva za sve generacije.\nTrenutno, oko 700 miliona ljudi na svetu ima preko 60 godina, a procenjuje se da će do 2050. godine taj broj iznositi 2 milijarde, što će predstavljati preko 20 procenata svetske populacije.\nTrend povećanja broja starijih osoba će biti najveći u zemljama u razvoju, pri čemu se Azija izdvaja kao region sa najvećim brojem starijih osoba, dok se Afrika suočava sa najvećim proporcionalnim rastom broja starijih osoba. Imajući sve ovo u vidu, očigledno je potrebno skrenuti pažnju na posebne potrebe i izazove sa kojima se suočavaju mnoge starije osobe u sredinama u kojima žive.\nMeđutim, važno je znati da možemo očekivati njihov pun doprinos u društvu, samo ako postoje odgovarajuće garancije za uvažavanje njihovih ljudskih prava.\nObeležavanje Međunarodnog dana starijih osoba obuhvatiće veliki broj zdravstveno- promotivnih aktivnosti u lokalnoj zajednici kao što su predavanja, zdravstveno-promotivne izložbe, tribine, okrugli stolovi, konferencije za novinare, javne manifestacije, koncerti, sportski događaji, bazari zdravlja i slično.


9. septembar 2019. Članovi PGP sa Indonezijom i ambasador Indonezije u Srbiji\nČlanovi PGP sa Indonezijom primili novoimenovanog ambasadora Indonezije u Srbiji\nČlanovi PGP sa Indonezijom razgovarali su juče sa novoimenovanim ambasadorom Indonezije u Srbiji Nj.E. Mohamedom Čandra Viđa Judom.\nNa prvom susretu članova PGP sa Indonezijom i ambasadora Viđa Jude, od njegovog stupanja na dužnost, bilo je reči o političkoj i ekonomskoj saradnji dveju država, unapređenju parlamentarne, kao i sveukupne bilateralne saradnje, posebno imajući u vidu 65 godina od uspostavljanja diplomatskih odnosa Srbije i Indonezije.\nPredsednica PGP sa Indonezijom Ljiljana Malušić zahvalila je ambasadoru Viđa Judi na tome što njegova zemlja insistira na poštovanju međunardnog prava i što nije priznala jednostrano proglašenu nezavisnost Kosova i Metohije, uz ocenu da Srbija ostaje posvećena dijalogu sa Prištinom, kao i da je Bograd spreman da dijalog nastavi odmah po ukidanju necivilizacijskih taksi koje je Priština uvela na robu iz Srbije i BiH. Malušić je ocenila da se na Kosovu i Metohiji konstantno dešavaju incidenti koji pokazuju da ponašanje Prištine ne ugrožava samo dijalog, već i bezbednost srpskog i drugog nealbanskog stanovništva na Kosovu i Meotohiji.\nPredsednica PGP sa Indonezijom zahvalila je i na podršci 2014. godine kada su Srbiju zahvatile nezapamćene poplave. Ona je dodala da je Srbija ponosna na praksu održavanja međuverskih dijaloga između dveju država još od 2011. godine, kao i da smatra da zvanični odnosi država treba da budu najbolji mogući na parlamentarnom nivou kako bi se narodi međusobno bolje povezali bez obzira na teritorijalnu udaljenost. Malušić je istakla da danas PGP sa Indonezijom u srpskom parlamentu broji 29 članova, koji se zalažu za unapređenje ekonomske saradnje sa Indonezijom, imajući u vidu dobru investicionu klimu u Srbiji koja je rezultat reformskog procesa započetkog još 2014. godine, kao i vođenja politike mira, stabilnosti i saradnje. Predsednica Malušić je izrazila nadu da će Indonezija na predstojećoj 141. skupštini IPU, koja će se održati u oktobru u Beogradu, biti predstavljena delegacijom na najvišem nivou.\nAmbasador Mohamed Čandra Viđa Juda naveo je da na ovaj prvi sastanak sa članovima PGP sa Indonezijom donosi poruku svoje zemlje za jačanjem ekonomske saradnje, kao i sveukupnih bilateralnih odnosa. On je istakao da će Indonezija nastaviti politiku poštovanja međunarodnog prava, kao i da dve države nisu iskoristile pun kapacitet za saradnju na svim poljima. Kao posebno važno ambasador je ocenio unapređenje saradnje u oblasti poljoprivrede i inovacionih tehnologija.\nČlanovi PGP sa Indonezijom, koji su prisustvovali sastanku, istakli su da je Srbija veoma zainteresovana za indonežanske investicije i spremna za jačanje trgovinske saradnje, kao i saradnje i razmene u poljoprivredi, novim tehnologijama, turizmu, vojnoj i hemijskoj industriji, ali i za unapređenje kulturne i obrazovne saradnje i razmene. Posebno je istaknuta zainteresovanost za ulaganje rastuće indonežanske ekonomije u region istočne Srbije i u organsku proizvodnju.\nSastanku su prisustvovali, pored predsednice PGP sa Indonezijom i članovi PGP Aleksandar Marković, Goran Kovačević, Milanka Jevtović Vukojičić, Dragana Kostić, Olivera Pešić, Sonja Vlahović, Mladen Lukić, Veroljub Matić, Tanja Tomašević Damnjanović i Dalibor Radičević.


Sinergija zlata vredna | atina\nSinergija zlata vredna\nKoleginice iz organizacije Save the Children iz Bosne i Hercegovine u studijskoj poseti organizaciji Atina\nU okviru studijske posete koja je trajala od 2. do 4. marta 2022. godine, tri koleginice iz organizacije Save the Children iz Bosne i Hercegovine - Dalila Midžić, Melisa Grahić i Emina Mešić - posetile su tim organizacije Atina u Beogradu, kako bi razmenile izazove i obećavajuće prakse u okviru projekta “Pipi danas”. Organizacije Atina i Save the Children godinama unazad ulažu napore u cilju poboljšanja položaja “devojčica u pokretu”, naročito kroz pružanje direktne pomoći i podrške koja je prilagođena potrebama ove ranjive grupe.\nU sklopu projekta “Pipi danas” sprovode se opsežne aktivnosti na sveobuhvatnoj podršci ovim devojčicama, usmerene na ostvarivanje njihovih prava, kao i zagovaračke aktivnosti sa fokusom na unapređenje njihovog položaja. Projekat podržava švedski Save the Children i on se oslanja na ideje koje je proklamovala najpoznatija književna junakinja švedske spisateljice Astrid Lindgren, devojčica Pipi Duga Čarapa. Studijska poseta organizovana je sa ciljem da se razmeni iskustvo i unaprede znanje i prakse koje se sprovode u obe zemlje.\nNa samom početku posete, predstavljena je dosadašnja realizacija projekta “Pipi danas”, kao i uočeni izazovi, a ona je zatim nastavljena kroz širi korpus razmene iskustava, te konsultacije između timova organizacija Save the Children i Atina. Tim Save the Children-a svoje iskustvo temelji na ekstenzivnom radu sa “devojčicama u pokretu” na teritoriji gradova Bihaća i Tuzle u Bosni i Hercegovini, odnosno kantona u kojima se oni nalaze. Takođe, tim ove organizacije u prethodnom periodu imao je prilike da implementira projekat ”Pipi danas”, te da osmisli i sprovodi aktivnosti koje su imale za cilj da osnaže ove devojčice, kako bi mogle da preduzimaju različite aktivnosti i akcije kreirane po njihovoj meri.\nDeo posete bio je posvećen i predstavljanju aktivnosti koje se trenutno sprovode sa devojčicama iz izbegličke i migrantske populacije i s tim u vezi, koleginice iz Bosne i Hercegovine istakle su primere dobre prakse participacije i integracije devojčica u pokretu u lokalnu zajednicu u toj zemlji. Koleginice iz Bosne govorile su o Savetodavnom telu koje čine “devojčice u pokretu”, koje će učestvovati u planiranju aktivnosti u prihvatnim centrima u Bosni i Hercegovini, sa idejom da razvijaju zagovarački potencijal ove grupe. Još jedan primer dobre prakse bio je Dan karijere koji je Save the Children organizovao na teritoriji Tuzle, i tom prilikom omogućio deci izbeglicama da posete brojne institucije, organizacije, fabrike i poslovne prostore, i upoznaju se sa različitim zanimanjima.\nDalje, u okviru ove posete, razgovaralo se i o situaciji na terenu, i istaknuta je komparativna praksa rada sa “devojčicama u pokretu” u izbegličkoj i migrantskoj populaciji, sa ciljem da se timovi međusobno infomišu o resursima, trendovima i izazovima u vezi sa kretanjem devojčica.\nKoleginicama iz Bosne i Hercegovine predstavljene su aktivnosti koje organizacija Atina sprovodi u okviru projekta “Pipi danas”, a takođe i pristup u radu sa ženama i devojčicama sa iskustvom rodno zasnovanog nasilja. U okviru sesije na kojoj se o tome govorilo, pomenuti su i o izazovi na terenu, zatim drugačiji trendovi u dve države kada je zadržavanje izbeglica u pitanju, i podvučena je važnost međusektorske saradnje.\nNa kraju prvog dana posete, govorilo se i o narednim koracima u okviru projekta, kao i mogućnosti čvršćeg povezivanja timova i bolje saradnje u slučajevima devojčica u pokretu u izbegličkoj i migrantskoj populaciji.\nZaključci prvog dana posete jesu da je potrebno uložiti dodatne napore u cilju umrežavanja sistema podrške koji funkcionišu na međudržavnom nivou, kako bi se na osnovu toga podigla i vidljivost aktivnosti i ukupnog rada organizacija u matičnim državama, a osobe koje su preživele ili su u riziku od nasilja dobile neophodne informacije i podršku u svim zemljama na ruti.\nNarednog, drugog dana posete, koleginice iz Bosne i Hercegovine su zajedno sa timom organizacije Atina imale priliku da posete centar za azil u Krnjači i prisustvuju radionici sa ženama i devojčicama iz izbegličke populacije koje tamo borave. U razgovoru sa ženama i devojčicama, one su imale priliku da predstave svoje aktivnosti, te da čuju nešto više o iskustvu žena i devojčica izbeglica i migrantkinja vezanom za njihov boravak u Srbiji, o viđenju usluga i dostupnih informacija, te o njihovim željama i planovima za budućnost. Radionica je ocenjenja kao vrlo uspešna i korisna, kako za same žene migrantkinje, tako i za obe organizacije koje rade na terenu.\nRadionica u centru za azil u Krnjači\nPo povratku iz centra za azil u Krnjači, koleginice iz BiH imale su priliku da se upoznaju sa radom drugih organizacija koje aktivno pružaju podršku izbeglicama i migrantima/kinjama u Republici Srbiji, te predstave i svoj rad. Ovaj susret bio je u isto vreme i radni ručak i on je upriličen u socijalnom preduzeću organizacije Atina, “Bagel Bejgl”. Susretu su prisustvovali predstavnici/ce Centra za kriznu politiku i reagovanje (CRPC), Centra za integraciju mladih (CIM), Praxis-a, Jezuitske službe za izbeglice (JRS) i Save the Children Srbija. Tokom ovog susreta, razgovaralo se i o drugim aktivnim programima, mogućnostima za unapređenje razmene i saradnje, povezivanju i umrežavanju, kao i izazovima u radu sa devojčicama u pokretu.\nRadni ručak u Bagel Bejgl radnji\nNa kraju celokupne posete, koleginice iz Bosne i Hercegovine su imale priliku da posete Reintegracioni centar organizacije Atine, te da prisustvuju sastanku Zagovaračke grupe žena migrantkinja i pripremi lokalne akcije povodom obeležavanja Međunarodnog dana žena, Ženskog marša 8. marta na ulicama Beograda. Nakon ovog sastanka razmatrana je mogućnost kreiranja Zagovaračke grupe devojčica i žena za teritoriju Bosne i Hercegovine, te su žene i devojčice koje trenutno borave u Srbiji sa koleginicama iz Bosne i Hercegovine podelile svoje impresije i ukazale na važnost participacije i aktivizma žena i devojčica migrantkinja i izbeglica.\nKao neki od glavnih zaključaka ove posete izdvojili su se: potreba za čvršćim povezivanjem timova u BiH i Srbiji u cilju rane identifikacije slučajeva rodno zasnovanog nasilja, zatim razmena metodologija radionica namenjenih devojčicama i devojkama iz izbegličke i migrantske populacije, povezivanje timova i zajednički rad na budućim obukama i treninzima, te na podizanju kapaciteta organizacija, kao i povezivanje timova u cilju daljeg razvoja vršnjačkih i zagovaračkih grupa. Sledeća studijska poseta u okviru projekta “Pipi danas” predviđena je za jun mesec 2022. godine, kada će tim Atine posetiti partnersku organizaciju Save the Children u Bihaću, u Bosni i Hercegovini.


Pranje novca u Srbiji preko prodaje stanova i voća i povrća, posebno pečurki | 013 info\nPranje novca u Srbiji preko prodaje stanova i voća i povrća, posebno pečurki\nNova ekonomija\tPon, 08/11/2021 - 15:33\nNeformalni sektor ekonomije u Srbiji iznosi 27 odsto BDP što kriminalnim akterima pomaže da novac koji zarade na ilegalnim tržištima prebace u zvanične legalne tokove. U Srbiji i Albaniji primetan je jak građevinski sektor gde u poslednje vreme dolazi do velikog porasta cena stanova.\nTri mesta gde su primetne veće cene su Zemun, Subotica i Niš, rečeno je na konferenciji "Ilegalne ekonomije: organizovani kriminal i korupcija na Zapadnom Balkanu", piše Nova ekonomija.\n"Poslednjih godina pojavljuju se nove tipologije pranja novca i ono što je važno da kriminalne grupe sa Zapadnog Balkana ne ograničavaju svoje operacije samo na Zapadni Balkan, pa se pretpostavlja da veliki procenat onoga što zarade ide preko", rekao je Saša Đorđević iz Globalne inicijative za borbu protiv transnacionalnog organizovanog kriminala.\nPema podacima španske policije, samo u Španiji ima oko 100 kriminalnih grupa sa Zapadnog Balkana i smatra se da su kriminalci koji dolaze iz Srbije i iz Rusije "veoma vični pranju novca".\n"Postoji ta neka vrste neformalne kulture da se poslovi izvršavaju mnogo više u gotovini što samim kriminalnim grupama i pojedincima olakšava posao da operu novac".\nOn kaže da procene zapadne Evrope, pokazuju da neformalni sektor ekonomije u Srbiji izlazi na negde oko 27 odsto.\n"Celo to okruženje im (kriminalnim akterima) pomaže da novac koji zarade na ilegalnim tržištima prebace u formalnu ekeonomiju", navodi Đorđević.\nOn kaže da je, pre svega u Albaniji i Srbiji, primetan "jak građevinski sektor" gde dolazi do velikog porasta cena. "Kvadrat stana na Novom Beogradu je bio 1.200-1.300 evra, a sada je cena duplo viša", navodi Đorđević.\nPromet nekretnina u Srbiji zabeležio je neobično visok porast između 2018. godine i 2020, iako su mnoge novoizgrađenje zgrade i dalje prazne. Porast građevinske industrije se nastavio i tokom pandemije kovida uprkos slabljenju opšte ekonomije, piše u izveštaju Aktuelne cene: Analiza tokova ljudi, droge i novca na Zapadnom Balkanu koji je objavila Globalna inicijativa za borbu protiv transnacionalnog organizovanog kriminala.\nKao primer se navodi sve veće zapošljavanje i nabavka materijala za projekat "Beograd na vodi".\nPopularno sredstvo za pranje novca i taksi udruženja\nS obzirom da je taksi u stalno u pokretu nemoguće je izmeriti broj putnika na godišnjem i mesečnom nivou, mogu da izjave da su prevezli više ili manje putnika od stvarnog broja, u skladu sa tim plaćaju porez i na taj način lako peru novac.\nOd ukupno 160.000 registrovanih preduzeća na Kosovu više od 11.000 je uključeno u taksi biznis.\nPrema predstavniku Europola kriminalni akteri širom sveta već ulažu velike prihode u aktivu kriptovaluta.\nPrelazak na mrežu zbog kovida19 bi mogao biti trend i u Srbiji gde se tokom 2020. povećala razmena, kupovina i iskopavanje kriptovaluta.\nsrbija pranje novca stanovi pečurke taksi preduzeća


Agencija za privredne registre je pustila u rad informacioni sistem za dostavljanje finansijskih izveštaja za 2019. godinu\nAgencija za privredne registre (APR) je od 20. januara 2020. godine omogućila pristup aplikaciji za dostavljanje izveštaja preko Posebnog informacionog sistema Agencije, kojim se obezbeđuje jedinstven postupak unosa, kontrole, potpisivanja i dostavljanja izveštaja za statističke potrebe i finansijskih izveštaja sa propisanom dokumentacijom za 2019. godinu.\nSaglasno zakonu kojim se uređuje računovodstvo, sva pravna lica i preduzetnici koji knjige vode po sistemu dvojnog knjigovodstva, svoje izveštaje za statističke potrebe, kao i finansijske izveštaje i propisanu dokumentaciju za 2019. godinu, kao i do sada, dostavljaju Agenciji, isključivo u elektronskom obliku, primenom Posebnog informacionog sistema Agencije, potpisane kvalifikovanim elektronskim potpisom zakonskog zastupnika.\nAgencija na svom sajtu podseća obveznike na njihovu obavezu da provere ažurnost podataka u evidenciji obveznika pre dostavljanja izveštaja za statističke potrebe, odnosno finansijskih izveštaja i propisane dokumentacije, putem Posebnog informacionog sistema Agencije. Ukoliko utvrde da podaci u evidenciji nisu ažurni, nužno je da upute reklamaciju za ažuriranje tih podataka na elektronsku adresu obveznicifi@apr.gov.rs.\nAgencija poziva obveznike koji se ne registruju u statusnim registrima Agencije, da u prilogu reklamacije dostave dokaze kojima potvrđuju istinitost navoda iz iste, a sve u cilju da se postupak ažuriranja podataka sprovede u što kraćem roku, i time obezbede uslovi za dostavljanje izveštaja u skladu sa propisima.


Ugovor za "Beograd na vodi" na sajtu Vlade Srbije\nNaslovna » BG servis » Ugovor za „Beograd na vodi“ na sajtu Vlade Srbije\nUgovor za „Beograd na vodi“ na sajtu Vlade Srbije\nNeko drugi 21. septembar 2015. BG servis Postavite komentar\nNa sajtu Vlade Republike Srbije objavljen je ugovor o izgradnji kompleksa „Beograd na vodi“, a najavljeno je da će kamen temeljac za prve dve kule biti postavljen 27. septembra.\n– Na današnji dan uradili smo istorijski poduhvat time što smo završili raščišćavanje terena na delu Savskog amfiteatra na kome će krenuti izgradnja prve faze projekta „Beograd na vodi“. Na današnji dan uklonili smo i srušili 237 objekata, uklonili 54 plovila, raselili 97 porodica i uklonili 15 kilometara pruge. Takođe, sva potrebna dokumentacija, svi projekti, predati su Ministarstvu građevine tako da tokom ove nedelje očekujemo izdavanje građevinske dozvole kako bi počeli sa prvim građevinskim radovima. Polaganje kamena temeljca za izgradnju prve dve kule čime će se i simbolično označiti početak izgradnje „Beograda na vodi“ desiće se 27 septembra. Takođe, sve obaveze koje su ugovorom preuzele i srpska i arapska strana su ispunjene i ugovor je postao pravosnažan i objavljen je u celosti na sajtu Vlade Republike Srbije – istakao je gradonačelnik Beograda Siniša Mali.\nOn je saopštio osnovne elemente ugovora, koji su javnosti bili prezentovani onda kada je ugovor bio potpisan.\n– Vlada Republike Srbije je vlasnik 32 odsto preduzeća „Beograd na vodi“ d.o.o, preostali udeo u vlasništvu ima arapski investitor. Obaveza naše strane je da očistimo oko 100 hektara Savskog amfiteatra, na kome će biti izgrađeno oko dva miliona kvadrata stambenog, poslovnog i komercijalnog prostora i završimo proces eksproprijacije, dok je na arapskoj strani u potpunosti obaveza finansiranje i završetak ovog projekta. Minimum 50 odsto projekta mora da se završi u narednih 20 godina, a ceo projekat u roku od 30 godina. Pri tome, zemljište se ne prodaje već daje u zakup na 99 godina, i ukoliko investitor ne izgradi objekte u tom roku to zemljište ostaje u vlasništvu države i moći ćemo da ga ponudimo drugim investitora, čime smo u potpunosti zaštitili naše interese u ovom projektu – rekao je Siniša Mali.\n»»» Preuzmite ugovor OVDE.\nGovoreći o fazama raščišćavanja zemljišta, Siniša Mali je podsetio da prva faza traje do polovine 2016. godine, druga do polovine 2017. godine, i treća do 31. decembra 2019. godine.\n– Do tog trenutka očekujemo da ćemo završiti izgradnju „Prokopa“ u potpunosti i da ćemo izmestiti postojeću železničku stanicu na novu lokaciju čime ćemo osloboditi ceo Savski amfiteatar za poslednju, treću fazu projekta „Beograd na vodi“. Od svojih obaveza, arapski investitor mora obezbediti finansiranje celog projekta, odnosno 150 miliona evra u kapitalu, 150 miliona evra kao pozajmica osnivača i još 140 miliona evra kao kredit Vladi Republike Srbije – istakao je gradonačelnik.\nNovi hoteli, novi poslovi…\nIstovremeno, Mali je najavio i dolazak nekih od velikih svetskih lanaca hotela u okviru izgradnje i razvoja „Beograda na vodi“.\n– Već nekoliko meseci pregovaramo sa jednim brojem hotelskih lanaca da u Beogradu otvore nove hotele i želim da obavestim Beograđane da ćemo tokom ove nedelje biti potpisan prvi ugovor sa renomiranim lancem hotela koji će u okviru „Beograda na vodi“ otvoriti prvi „pet plus zvezdica“ hotel, a u narednih nekoliko meseci očekujemo završetak pregovora sa još jednim lancem hotela za još jedan takav hotel koji će takođe biti u budućoj Kuli Beograd. To će biti prvi put da imamo hotele sa „pet plus zvezdica“ i oba će biti u okviru „Beograda na vodi“ i uticati na atraktivnost našeg grada.\nSve to je veliki uspeh za građane Srbije jer se radi o najvećem investicionaom projektu u ovom delu Evrope, naglasio je Mali.\nOn je dodao da prioritet za izgradnju imaju domaće, srpske firme.\n– Da to nije nije samo prazno slovo na papiru dovoljno govori i da je rekonstrukciju zgrade Beogradske zadruge radilo 12 srpskih firmi. Rekonstrukciju Hercegovačke ulice i Savske promenade radi konzorcijum srpskih firmi, a izgradnju prve dve kule radiće takođe srpske firme, pored takođe naših firmi koje se bave arhitekturom i dizajnom. To su nova radna mesta, rad domaće industrije i ispunjenje datih obećanja – kazao je Siniša Mali.\nNaglasivši dobru saradnju Srbije i Ujedinjenih Arapskih Emirata, gradonačelnik je najavio da će upravo premijer Vučić i Muhamed Alabar postaviti kamen temeljac za prve dve zgrade u okviru ovog projekta. (Beoinfo)\nTagovibeograd na vodi gradonačelnik beograda hoteli radovi siniša mali ugovori\nPrethodni Jesen 2015. u Beogradu\nSledeći Najavljena izgradnja velike koncertne dvorane u Beogradu


NSinfo: Povećan neoporezivi deo zarade\nPovećan neoporezivi deo zarade\nNeoporezivi deo zarade umesto dosadašnjih 11.790 dinara od danas je povećan za više od 3.000 dinara, odnosno na 15.000 dinara\nU Vladi Srbije kažu da će se najveći efekat izmene Zakona o porezu na dohodak, kojim je povećan neoporezivi deo zarade, odraziti na oko 350.000 radnika u Srbiji koji primaju minimalnu zaradu.\nTa poreska olakšica uvešće progresivnost u oporezivanju i rasteretiti privredu za oko 11,6 milijardi dinara.\nU nastavku borbe za smanjenje nezaposlenosti, olakšice za zapošljavanje novih radnika ostaće na snazi do kraja 2019. godine i to tako što će preduzetnici imati pravo na povraćaj plaćenog poreza i doprinosa od 65 odsto do 75 odsto.\nKljučna novina u zakonima usvojenim u decembru je uvođenje podsticaja za početnike u poslovanju, koji će biti oslobođeni plaćanja poreza na zarade i doprinosa za obavezno socijalno osiguranje u godini osnivanja preduzeća i u narednoj godini.\nPrimena mere počinje u oktobru 2018. i važiće za preduzetnike u režimu isplate lične zarade, navode u Vladi.\nAnaliza poreskog i neporeskog opterećenja početnika u poslovanju, koju je realizovao NALED, pokazuje da uštede koje će po ovom osnovu ostvariti preduzetnici idu i do 250.000 dinara godišnje po osobi kod isplate minimalne zarade.\nU Vladi kažu da će set poreskih zakona koji je usvojen omogućiti bolje poslovno okruženje, manje namete za privredu i bolje uslove za veće zapošljavanje što, dodaju, stvara prostor za novo zapošljavanje u privatnom sektoru, sa namerom da bude pravi motor razvoja srpske privrede.\nizvor: Tanjug, agencije, foto: adamr/freedigitalphotos.net


Ko su kumovi Radoičić i Veselinović kojima su SAD uvele sankcije | Kosova.info\nDom|Najnovije|Ko su kumovi Radoičić i Veselinović kojima su SAD uvele sankcije\nKumovi Zvonko Veselinović i Milan Radoičić našli su se, pored ostalih, na novoj listi sankcionisanih Sjedinjenih Američkih Država. Veselinović i Radoičić bliski su saradnici vladajuće Srpske napredne stranke, više puta su povezivani sa teškim krivičnim delima ali nikada nisu osuđeni, a predsednik Srbije žustro je pokušao da demantuje veze sa njima. Ko su Veselinović i Radoičić? piše NovaS.\nZvonko Veselinović je u više navrata hapšen zbog različitih krivičnih dela. Prvi put to se dogodilo 2003, na putu Raška – Kraljevo, kada je priveden sa još troje ljudi. U automobilu je pronađeno tri kilograma i 190 grama heroina, a vrednost droge dosezala je 150.000 evra, objavio je ranije Istinomer.\nOvakva biografija međutim nije uticala na njegov biznis. Kako je izjavila novinarka KRIK-a, prihodi samo dve firme Veselinovića i Milana Radoičića u 2019. godini iznosili su čak 63 miliona evra.\nRadoičić i Veselinović vlasnici su i firmi “Inkop”, kao i Granti Peščar, koje su neretko angažovane na izgradnji puteva po Srbiji. Kako smo ranije objavili, “Inkop” je kao podizvođač dobio posao na izgradnji brze saobraćajnice od Iverka do Lajkovca.\nFotografije sa predsednikovim bratom\nRadoičić se sumnjičio da se nalazio na čelu kriminalne grupe koja je organizovala i izvršila ubistvo Olivera Ivanovića, a istraga je obuhvatala i njegovog kuma Veselinovića.\nPoternica za Radoičićem na Kosovu podignuta je krajem 2018. posle neuspešnog pokušaja policije da ga uhapsi. Međutim, naprasno Osnovni sud u Prištini povlači poternicu. Interesanto je da je Radoičić je nekoliko meseci posle Ivanovićevog ubistva postao potpredsednik Srpske liste, najveće stranke Srba na Kosovu.


Рубрика: Политика, Друштво Аутор: Афера Индекс пута прочитано Датум: 24.09.2008 Одштампај\nPogubne posledice za visoko obrazovanje u Kragujevcu i SrbijiU krugovima bliskim dekanatu Pravnog fakulteta juče za Danas tvrde da odluka o vraćanju osumnjičenih profesora i saradnika u nastavu još nije doneta. „Takvu odluku treba da donese dekan Bejatović. On, u stvari, uskoro treba da stisne petlju i donese delikatnu odluku o radnom statusu osumnjičenih profesora i saradnika. Dekan će, najverovatnije, pozivajući se na važeće zakonske propise doneti odluku o vraćanju u nastavu većine profesora koji su bili akteri velike korupcionaške afere, što će, bojim se, imati teške, ako ne i pogubne posledice po budućnost Pravnog fakulteta u Kragujevcu, ali, izvesno, i visokog obrazovanja u Srbiji.\n– Nikakva odluka o vraćanju u nastavu profesora i saradnika našeg fakulteta, osumnjičenih za učešće u korupcionaškoj aferi, nije doneta. Većini tih profesora i saradnika jednogodišnje plaćeno odsustvo ističe 30. septembra, nakon čega ćemo, kad je njihov budući radni angažman u pitanju, odluku doneti u skladu sa zakonskim propisima. Oni profesori i saradnici koji budu ispunjavali zakonske uslove za povratak u nastavu, biće, nakon 30. septembra, vraćeni u nastavni proces. Oni koji ne budu ispunjavali te uslove, neće biti vraćeni. Zakon je, jednostavno takav i mi moramo da ga poštujemo. Na isti način odnosićemo sde i prema sudskoj odluci, nakon suđenja našim profesorima i saradnicima koji su osumnjičeni za učešće u korupcionaškoj aferi – kazao je juče za Danas dekan Pravnog fakulteta u Kragujevvcu dr Stanko Bejatović, dodajući da je na tom fakultetu u toku reizbor profesora i saradnika, tako da će i od rezultata tog konkursa zavisiti koji će nastavnici biti vraćeni u nastavu. Bejatović tvrdi i da je Pravni fakultet, u međuvremenu, u radni odnos primio šestoro novih profesora i saradnika, od kojih neke i za predmete koje su do februara prošle godine predavali uhapšeni profesori.\nU rukovodstvu Univerziteta u Kragujevcu kažu da nemaju inifommaciju da je na Pravnom fakultetu doneta odluka o vraćanju u nastavu onih profesora i saradnika koji su osumnjičeni za učešće u aferi Indeks. „Prema aktuelnom Zakonu o univerzitetu, fakulteti su potpuno autonomni u vođenju poslovne i kadrovske politike, što znači da nemaju obavezu da nas obaveštavaju o tome sa kime sklapaju ugovore o radu. Takvo zakonsko rešenje je svojevrsni nonsens, koji se ne primenjuje na većini univerziteta u razvijenom svetu, ali kod nas je to, na žalost, tako. No, uprkos tome, poznato nam je da na Pravnom fakultetu još uvek nije doneta odluka o vraćanju u nastavu profesora i saradnika, koje nadležni državni organi terete za učešće u korupcionaškoj aferi“, kažu za naš list u rukovodstvu Univerziteta u Kragujevcu.\nI u krugovima bliskim dekanatu Pravnog fakulteta juče za Danas tvrde da odluka o vraćanju osumnjičenih profesora i saradnika u nastavu još nije doneta. „Takvu odluku trebalo bi da donese dekan Bejatović. On, u stvari, uskoro treba da stisne petlju i donese delikatnu odluku o radnom statusu osumnjičenih profesora i saradnika. Dekan će, najverovatnije, pozivajući se na važeće zakonske propise doneti odluku o vraćanju u nastavu većine profesora koji su bili akteri velike korupcionaške afere, što će, bojim se, imati teške, ako ne i pogubne posledice po budućnost Pravnog fakulteta u Kragujevcu, ali, izvesno, i visokog obrazovanja u Srbiji. No, krivicu za to neće snositi samo aktuelno rukovodstvo Pravnog fakulteta, već i nadležni državni organi, pre svega pravosuđe, u kojem i dalje nema ni snage ni volje da se korupocija na kragujevačkom Pravnom fakultetu i visokom obrazovanju u Srbije sankcioniše na pravi način, kaže naš sagovornik.\n« « Претходне вести: Smetam Tadiću i Demonkratama\nНаредне вести: Sonja Biserko hoće novi Goli otok » »


► Počelo suđenje optuženima zbog nasilja u Sobranju 2017. godine\nTužiteljka za organizovani kriminal Severne Makedonije Vilma Ruskovska je rekla da će tužilaštvo "dokazati u ovom sudskom postupku da su optuženi pokušali da sruše ustavni sistem da bi onemogućili mirno predavanje vlasti".\n"Dokazaćemo da su optuženi napravili plan sa namerom da uruše ustavni poredak i bezbednost države aktima nasilja da spreče mirnu primopredaju vlasti i rezultat toga je bio nasilni događaj u parlementu 'krvavi četvrtak'. Svako od optuženih predstavlja jednu kockicu. Ukoliko fali jedna kockica mozaik nije potpun. Upravo njihovo usaglašeno delovanje predstavlja taj mozaik", rekla je tužiteljka za organizovani kriminal.\n"Svi znamo ko je otvorio vrata parlamenta, ali su to uradili zato što su im tako kazali optuženi, ali i Nikola Gruevski, koji je toliko mnogo voleo da se suočava sa narodom na izborima, ali je kukavički pobegao kada je trebalo da se suoči sa pravdom", rekla je Vilma Ruskovska.\nSva četvorica optuženih rekla su da se ne osećaju krivim i da će dokazati nevinost, a Ristovski i Veljanovski su dodali da smatraju da su "žrtve poltičkog progona".\nTužilaštvo četvorcu optuženih tereti za krivično delo "terorističko ugrožavanje ustavnog poretka i bezbednosti", a optužnica je podignuta 31. marta prošle godine.\nOni su optuženi da su na početku 2017. godine, posle neuspešnih pregovora o formiranju vlade, "s namerom da ugroze ustavni poredak i bezbednost zemlje, pripremili i realizovali plan da aktima nasilja onemoguće mirnu primopredaju vlasti novoformiranoj parlamentarnoj većini".\nIstraga za organizaciju nasilja je vođena i protiv tadašnjeg lidera VMRO-DPMNE i premijera Nikole Gruevskog i zamenika načelnika Odeljenja UBK za prisluškivanje, Nikole Boškovskog, koji su u bekstvu, ali je postupak "zaustavljen do njihovog pronalaženja".\nU postupku koji se odnosi na učestvovanje u nasilju u parlamentu aprila 2017. godine, pred krivičnim sudom u Skoplju ranije je za ugrožavanje ustavnog poretka osuđeno 17 osoba, dok je 15 amnestirano u takozvanom "postupku pomirenja", da bi neki od optuženih poslanika VMRO-DPMNE podržali ustavne promene za promenu naziva države u Severna Makedonija.


Vuković za Hotsport.rs: Najbolje da se raziđemo - Ostali sportovi, Rukomet, Top News\nVuković za Hotsport.rs: Najbolje da se raziđemo\nRedakcija 11.04.2013., 19:50\nSerija loših rezultata na velikim takmičenjima i u kvalifikacijama za Evopsko prvenstvo uticali su da se Rukometni savez Srbije i selektor Veselin Vuković raziđu. Zapravo, Vuk je i dalje zvanično na pomenutoj funkciji, ali će narednih dana javnost biti upoznata s promenama.\n„Video sam se danas s predsednikom Velimirom Marjanovićem i smatram da je najbolje rešenje da se raziđemo, a u narednih nekoliko dana ćemo se i zvanično oglasiti. Žao mi je zbog toga, ali takvi su se uslovi stvorili.\nZa tri godine smo otišli na tri velika takmičenja, osvojili medalju, a ja sam uveren da možemo i da se plasiramo na Evropsko prvenstvo.\nIpak, rekao sam mnogo puta da je naš najveći problem što sport posmatramo kroz Novaka Đokovića, a mnogo je teško konstantno beležiti tako dobre rezultate. Nisam sigurna da u budućnosti možemo da ponovimo te uspehe“, kaže Vuković.\nSelektor tvrdi da novac nijednog trenutka nije bio kamen spoticanja.\n„Ne mogu da komentarišem ono što nije istina. Novine ne čitam, jer znam šta se sve pojavljuje u javnosti, ali mi smeta zbog familije. Moj otac ima 85 godina i sve to teško preživljava, baš kao i moja porodica.“\nDakle, priča o tih famoznih 346.000 nema veze s istinom.\nIako je u javnost već dospela informacija da će ga na klupi zameniti Ljubo Vranješ, Vuković ne želi da priča o tome.\n„Najiskrenije ne razmišljam o tome, niti me interesuje da li je neko tražio moju zamenu dok sam još bio selektor. Samo znam, da ću uvek biti raspoložen da pomognem i pružim neki savet.\nPa, ja kad sam došao na ovu funkciju, prvo sam okrenuo moje prethodnike Jovicu Cvetkovića i Seada Hasanefendića da ih pitam za savet. To je najnormalnije“, kaže Vuković.\nRukometna reprezentacija SrbijeRukometni savez SrbijeVeselin Vuković\nPrethodna vest Rekorderu BG maratona Fiat 500L\nSledeća vest Čelsi izgubio i prošao u polufinale\nČelsi izgubio i prošao u polufinale


Air Serbia: Još intenzivnije ka Ljubljani i Podgorici\nNaslovna » Avio karte » Air Serbia: Još intenzivnije ka Ljubljani i Podgorici\nAh Neša 9. novembar 2014. Avio karte Postavite komentar\nAviokompanija Air Serbia (Er Srbija) najavila je da će da poveća broj letova ka Ljubljani i uvede dodatna mesta na liniji za Podgoricu.\nOd 12. decembra 2014. godine, ova aviokompanija će uvesti još jedan svakodnevni let između Beograda i Ljubljane, tako da će na ovoj liniji obavljati dva leta dnevno, čime će putnicima ka Ljubljani i iz nje omogućiti veći izbor i fleksibilnost.\nAir Serbia će takođe uvesti veće avione i biznis klasu na liniji Beograd – Podgorica.\nAvioni za Ljubljanu poletaće svakog dana od 12. decembra u 7.15 i 18.25, a za Podgoricu – kao i do sada – u 7.05, 13.40 i 18.50.\nAvio karte za ove destinacije koštaju od 98 evra. (danubeogradu.rs)\nTagoviair serbia avio karte beograd dub ljubljana podgorica turizam vesti\nPrethodni Kanda, Kodža i Nebojša u Domu omladine 14. novembra\nSledeći Epson ITS sistem štampe – štedi i do 90%


Pristigla nova pomoć za Trsteničane - Top Novosti\nNaslovna Društvo Pristigla nova pomoć za Trsteničane\nPristigla nova pomoć za Trsteničane\nPomoć Evropske unije, preko organizacije FAO, poljoprivrednicima iz Trstenika koji su pretrpeli štete od majskih poplava 2014. nastavlja se dodelom mineralnog đubriva. Svaki od 109 korisnika donacije preuzeo je danas tristotine kilograma mineralnog đubriva u magacinu preduzeća „Zapadna Morava“.\nKontinuirano od prošle godine, kada su Opštinu Trstenik u maju zadesile nezapamćene poplave, stiže pomoć od prijatelja iz Evropske unije. Najveću štetu pretrpeli su upravo poljoprivrednici jer je bilo poplavljeno više od 3000 hektara plodnih oranica, a pričinjena šteta procenjena je na 330 miliona dinara.\nDanas je donaciju u mineralnom đubrivu preuzelo 109 korisnika koji su prethodno dobili kao pomoć semensku pšenicu i ječam“, kazao je šef odseka za privredu i održivi razvoj, Zoran Erkić.\n– Štetu na više hektara zasejanih pšenicom, poljoprivredniku Ljubi Peštercu iz naseljenog mesta Odžaci, načinila je Zapadna Morava prošle godine kada je dostigla svoj istoriski maksimum.\nS obzirom da sam i prošle i ove godine pretrpeo ogromne štete na posedu od šest hektara zadovoljan sam i od Opštine Trstenik i od Evropske unije koja daje ovu pomoć i koja će mi mnogo značiti u daljoj proizvodnji. Zadovoljan sam i od zaposlenih u Kancelariji za poljoprivredu koji korektno rade svoj posao i žele da pomognu na najbolji mogući način, rekao je Pešterac.\nDa podsetimo, šteta od majskih poplava procenjena je na 500 hiljada dinara. U narednim danima očekuje se još jedan kontigent pomoći od Evropske unije koji će podrazumevati pomoć za pčelare u vidu košnica i koncetrat za krave, svinje i i živinu za 25 korisnika.


Brinu se o koristi EU i srpskoj šteti: Povucite zaštitne mere na uvoz mleka i svinjetine iz EU | WebTribune\nHome U FOKUSU Brinu se o koristi EU i srpskoj šteti: Povucite zaštitne mere na uvoz mleka i svinjetine iz EU\nPredstavnici Evropske unije pozvali su danas Vladu Srbije da bez odlaganja povuče zaštitne mere za uvoz mlečnih proizvoda i svinjetine iz EU.\n„Vlada Srbije nas je obavestila da će te mere biti na snazi do 31. decembra, kada će, kako očekujemo, prestati da važe, mada bi bilo bolje da se to dogodi ranije“, rekao je Janmat.\n„To stvara teškoće prilikom eventualnog izvoza mlečnih proizvoda u EU.Srpske kompanije moraju da dokažu da u njihovim proizvodima nivo aflatoksina ne prelazi 0,05 miligrama“, rekao je Janmat, uz poziv nadležnima u Srbiji da dozvoljeno prisustvo aflatoksina usklade sa EU.\n„To bi trebalo da bude praćeno temeljitijim sistemom inspekcije i kontrole“, ocenio je Janmat.\n„Za EU je vezano 69 odsto srpskog izvoza i 61 odsto srpskog uvoza. Skoro tri četvrtine direktnih stranih investicija u Srbiji dolaze iz EU“, naveo je Janmat.\n„Nezaposlenost se spustila ispod 20 odsto, inflacija je niska, ostvareno je značajno smanjenje budžetskog deficita za prvih devet meseci ove godne“, izjavio je Janmat.\n„Mala i srednja preduzeća su najviše pogođena teškoćama u finansiranju, pa smo predložili vladi da im pruži podršku“, izjavio je Janmat.\n„Potrebno je da Srbija preispita efikasnost državne pomoći“, ocenio je Janmat.\n„Srbija bi trebalo što pre da usvoji novi zakon o genetski modifikovanim proizvodima i uskladi ga sa evropskim standardima, ali može da zabrani uzgoj GM kultura“, izjavio je Janmat.


Masovni protesti u Americi posle predsedničkih izbora /foto/ - Sputnjik Srbija\n09:04 07 Maj 2021\nMasovni protesti u Americi posle predsedničkih izbora /foto/\n18:55 05.11.2020 (osveženo 18:59 05.11.2020) Preuzmite kraći link\nAkciя protesta v nočь vыborov prezidenta SŠA v Portlende.\nProtesti u Americi se nastavljaju drugi dan zaredom. Izbori su završeni, glasovi se prebrojavaju, pobednik još nije proglašen, a situacija u društvu postaje sve napetija.\nSukobi u kojima učestvuju pristalice predsedničkih kandidata Donalda Trampa i Džoa Bajdena, kao i aktivisti pokreta „Crni životi su važni“, bukte širom zemlje – u Njujorku, Vašingtonu, Portlandu, Čikagu, Mineapolisu, Las Vegasu i drugim gradovima.\nKako je do sad saopšteno, već je uhapšeno nekoliko desetina demonstranata.\nStanovnici Amerike su izašli na ulice u svetlu prebrojavanja glasova nakon predsedničkih izbora, a trenutni rezultati idu u korist demokrate Džoa Bajdena.\nDonald Tramp, Amerika, predsednički izbori u SAD, izbori u SAD


Slanje prezentacije drugim osobama putem e-pošte - PowerPoint\nU programima PowerPoint 2013 i PowerPoint 2016 prezentaciju možete poslati drugim osobama putem e-pošte. Prezentaciju možete da pošaljete kao prilog, vezu, PDF datoteku, XPS datoteku ili kao internet faks.\nIzaberite stavke Datoteka > Deljenje > E-pošta\nU okviru E-pošta izaberite jednu od sledećih stavki:\nPošalji kao prilog da biste priložili prezentaciju e-poruci.\nPošalji vezu da biste napravili e-poruku koja sadrži vezu ka prezentaciji.\nNapomena : Pre nego što Pošaljete vezu, morate sačuvati prezentaciju na deljenoj lokaciji, na primer na veb lokaciji ili u biblioteci dokumenata, za koju primaoci imaju dozvolu za pristup.\nPošalji kao PDF da biste sačuvali prezentaciju kao Portable Document Format (.pdf) datoteku, a zatim priložite PDF datoteku e-poruci.\nPošalji kao XPS da biste sačuvali prezentaciju kao .xps datoteku, a zatim priložite datoteku e-poruci.\nPošalji kao internet faks da biste poslali prezentaciju kao faks bez upotrebe faks mašine. Ova opcija zahteva da se prvo upišete kod dobavljača faks usluga. Ako niste već upisani kod dobavljača faks usluga, kliknite na dugme Pošalji kao internet faks i bićete usmereni na veb lokaciju na kojoj možete izabrati dobavljača.\nNapomene : Ako prezentacija koju planirate da pošaljete putem e-pošte sadrži audio ili video datoteke, uradite jednu ili obe dolenavedene stvari:\nKomprimujte medijske datoteke da biste smanjili prezentaciju.\nPoboljšajte reprodukciju zvuka i video zapisa u prezentaciji kako bi se prezentacija po prijemu reprodukovala bez grešaka.


mir - Dnevni list Danas\nPočetna » mir\nSinod SPC: Poruka Božića obavezuje nas da svuda oko sebe gradimo mir\nPoruka Božića obavezuje nas da svuda oko sebe gradimo mir, istaknuto je u ovogodišnjoj Božićnoj poslanici koju je uputio Sinod Srpske pravoslavne crkve predvođen mitropolitom Hrizostomom, uz poziv da svi zahvale lekarima i medicinskom osoblju koje nesebično pomaže svakom čoveku, često i po cenu sopstvenog života.\nPiše: FoNet 6. 1. 2021.\nHočevar: Pronađimo novu normalnost u sebi i porodici, važan je unutrašnji mir\nBeogradski nadbiskup Stanislav Hočevar kaže da moramo da pronađemo novu normalnost u našim porodicama, društvima i zajednicama, da moramo da budemo tolerantniji, i da je važan taj unutrašnji mir, što za Božić i želimo jedni drugima.\nPiše: N1 25. 12. 2020.\nDačić: Neozbiljno ponašanje iz Prištine, najvažnije da bude mir na Kosovu\nPredsednik Skupštine Srbije Ivica Dačić izjavio je danas da se teško može naći neka politička garnitura na Kosovu koja bi bila pozitivna prema srpskim stavovima.\nNobelova nagrada za mir ove godine pripala je ogranku agencije Ujedinjenih nacija, Svetskom programu za hranu, saopštio je Odbor za mir.\nPiše: N. Čolić 9. 10. 2020.\nMinistri spoljnih poslova Rusije, Ukrajine, Francuske i Nemačke razgovarali su danas o načinima unapređenja mirovnog procesa za istok Ukrajine, ali nisu postigli bilo kakav opipljiv napredak.\nPiše: Beta-AP 30. 4. 2020.\nŽene ne dolaze lako na odlučujuće pozicije\nŽenama u regionu nedostaju bazična prava i ne dolaze lako na odlučujuće pozicije, samo je jedan od zaključaka panela „Normalizacija izvan politike“, koji je održan danas u okviru konferencije Fondacije Jelena Šantić pod nazivom Žene i mir – dijalog izvan pregovaračkog stola“.\nPiše: J. D. 7. 2. 2020.\nPiše: Beta-AP 26. 10. 2019.\nKfor je pozvao danas sve na Kosovu da ostanu mirni navodeći da pažljivo prati policijsku operaciju na severu.\nPredsednik Kine Si Đinping je upozorio da bi nametanje jedne civilizacije drugoj bilo „glupo“ i „razorno“.\nPiše: B. Korkodelović 22. 5. 2019.\nPredsedavajući Predsedništva Bosne i Hercegovine Milorad Dodik izjavio je danas da u toj zemlji neće biti rata, bez obzira na to što je politička situacija u zemlji složenija u odnosu na raniji period.\nPredsednik Srbije Aleksandar Vučić izjavio je danas da ima političku hrabrost da reši kosovsko pitanje i da će „biti mira sve dok neko ne bude fizički napao Srbe na Kosovu i Metohiji“.


Avanturistička mreža - Adventure travel network Serbia\nvaš domaćin na\ni u kanjonu\nAvanturistička mreža je nevladina i neprofitna organizacija posvećena unapređenju i razvoju turizma u Srbiji, prvenstveno avanturizma i turizma specijalnih interesa. Mi istražujemo nove neotkrivene destinacije, pronalazimo izazove i stvaramo kreativna rešenja.\nPredstavljamo avanturizam kao način života kroz putovanje, doživljaj, iskustvo, upoznavanje, učenje, deljenje, povezivanje, zaštitu, pozitivan stav prema kretanju, razlikama i promeni.\nAvanturizam je kao izuzetno rastuća grana turizma u svetu, primer odgovornog putovanja, kakav turizam zaista treba biti; dokaz da destinacija ne treba biti jedino bitna, već emocije, doživljaj, iskustvo, interakcija sa lokalnim stanovništvom i kulturom.\npostanite deo mreže\nOrganizaciju čini tim entuzijasta, istraživača, turizmologa, sportista, zaljubljenika u prirodu i turizam, posvećeni realizaciji inovativnih i kreativnih stvari, pretvaranju hobija u posao i obrnuto. Iako smo tek osnovana i mlada organizacija, naš projektni tim ima dugogodišnje iskustvo u turizmu, organizaciji putovanja, sportskih i kulturnih manifestacija, upravljanju projektima i rada na terenu prilikom uređivanja turističkih destinacija i realizacije avanturističkih aktivnosti.\nCiljevi Avanturističke mreže su unapređenje turističke ponude Srbije i razvoj specifičnih oblika turizma, prvenstveno avanturizma u Jugoistočnoj Srbiji, promocija i razvoj outdoor sportova, održivi razvoj uz zaštitu životne sredine, podsticanje aktivizma i edukacija; inovativni pristup izradi turističkih prozvoda i promocije potencijala kroz umrežavanje i interakciju između organizacija i institucija od važnosti za razvoj turizma.\nTurn your passion into your profession…\nMi istražujemo, mi učimo, mi štitimo, mi stvaramo, mi umrežavamo…\nOkuplja specijalizovane klubove i organizacije, sa kojima se u saradnji organizuju avanturističke aktivnosti, projekti, obuke i terenska istraživanja.\nPridružite nam se, postanite naš član, donirajte ili budite pokrovitelj neke od naših i vaših avantura…


Energetska zajednica najavila sankcije BiH od aprila\nEnergetska zajednica od 1. aprila ponovo će uvesti sankcije Bosni i Hercegovini zbog nedjelovanja ove balkanske države u ispravljanju ozbiljnih i stalnih kršenja Sporazuma Energetske zajednice, navodi se u saopćenju ovog tijela.\n„Vijeće ministara Energetske zajednice usvojilo je mjere protiv BiH 2015. godine i prolongiralo ih 2016. zbog neusvajanja zakona u plinskom sektoru na državnom nivou. Takve mjere, koje su jednake sankcijama, prve su koje je Energetska zajednica uvela jednoj od svojih ugovornih strana“, ističu iz EZ-a.\nU saopćenju se dodaje kako su sankcije privremeno obustavljene u oktobru prošle godine zbog dogovora bh. vlasti za provođenje Akcionog plana u prenošenju pravne stečevine u plinskom sektoru.\n„Prema Akcionom planu, mjere se automatski vraćaju ako BiH ne bude pratila Akcioni plan, posebno usvajanje državnog zakona o plinu do kraja marta 2017. godine. Bosna i Hercegovina je već premašila rok od 1. marta 2017, postavljen u Akcionom planu, do kada entitetska ministarstva energetike trebaju uskladiti entitetske zakone sa Trećim energetskim paketom“, kažu iz Energetske zajednice.\n‘Negativan signal za evropski put BiH’\nMeđu najavljenim mjerama je suspenzija određenih prava glasa i suspenzija nadoknade putnih troškova predstavnika BiH pri odlasku na skupove Energetske zajednice. Uz to, Evropska unija se poziva da suspendira finansijsku podršku projektima u plinskom sektoru u BiH.\n„Nevoljnost BiH da poduzme korake i usvoji državni zakon o plinu je lično razočarenje za mene jer sam proveo nebrojene sate tokom 11 sastanaka sa ministrima Šarovićem, Đokićem i Džindićem prošle godine kako bismo dogovorili detalje nacrta zakona, a da ne spominjem brojne susrete na ekspertnom nivou“, saopćio je direktor Sekretarijata Energetske zajednice Janez Kopač.\n„Moram istaći kako zahtjev za usklađen zakon o plinu postoji još od 2007. godine. Takav jasan manjak političke volje da se vode postojećim međunarodnim obavezama je definitivno negativan signal i za budućnost BiH u EU-u.“\nPredsjedavajuća Skupštine ZDK Draženka Subašić na sjednici federalnog parlamenta o zagađenju zraka\nOd Ashdowna do danas: Ko je podijelio Mostar na ‘ovu’ i ‘onu’ stranu?


Napisano 19 septembar 2017 .\nLiberalna partija već tradicionalno upućuje javnu podršku Montenegro Prajdu i zahtjevima ovoga skupa koji se ove godine održava pod sloganom "Čojstvom protiv nasilja". Sloboda, sigurnost i dostojanstvo svakog čovjeka jeste u centru interesovanja liberala i zato ćemo i ove godine, bez kalkulacija, prisustvom najviših funkcionera, članstva i simpatizera potvrditi svoju privrženost ideji slobodnog društva.\nBoriti se protiv nasilja i agresije imprativ je svakog razumnog političkog i javnog djelovanja. Nasilje, od vršnjačkog, preko porodičnog, psihičkog, seksualnog do nacionalnog i vjerskog šovinizma i agresije izjeda zdravo tkivo društva i neće biti tolerisano. Nedopustivo je ćutati na bilo koji oblik nasilja jer će se ono vraćati u sve gorem i tragičnijem obliku koji će na kraju koštati cijelo društvo i generacije koje dolaze. Građani Crne Gore dovoljno trpe nasilje svakoga dana da je zrelo vrijeme da mu se zajednički odupremo.\nLiberalna partija javno poziva i najviše državne funkcionere, predsjednika Vlade, predsjednika Skupštine i predsjednika države, kao i lidere progresivnih političkih partija da pokažu privrženost Ustavu i jednakosti građana i prošetaju na povorci.


Sanitet za transport beba "stigao" u pančevački Dom zdravlja - Radio televizija Pančevo\nSanitet za transport beba “stigao” u pančevački Dom zdravlja\n10. januara 2020. 10. januara 2020. 0628\nPančevački Dom zdravlja jedan je od retkih u Srbiji koji je dobio specijalno sanitetsko vozilo sa transportnim inkubatorom. Zahvaljući projekt “Zajednici zajedno“, koji Dom zdravlja realizuje u saradnji sa NIS Rafinerijom nafte Pančevo, kupljen je poseban sanitet koji će novorođenčetu kome bude neophodan hitan transport do Instituta za nanatologiju biti prevezeno u najkraćem roku .\nSanitetsko vozilo sa transportnim inkubatorom vredno šest miliona dinara naći će se od danas u voznom parku Službe Hitne pomoći. Pančevački Dom zdravlja jedna je od retkih zdravstvenih ustanova u Srbiji koja ima ovakvo vozilo, namenjeno za transport beba koje su prevremeno rođene, ili imaju drugih smetnji, kada su vitalno ugrožene da najbrže i najbezbednije budu prevezene u specijalizovane ustanove.\n“Ovo je veliki događaj za Pančevo i za Južni Banat, jer jedan dobar deo porođaja obavi se u Opštoj bolnici. Moji saradnici su izabrali naziv Specijalno sanitetsko vozilo sa pokretnim inkubatorom. Suština cele priče je u tome da dvadesetak baba, koje se rode i odmah im je potrebna hitna medicinska nega bezbedno stignu na Institutu za neonatologiju. Imamo vozilo, imamo transportni inkubator, sa Ginekologije se pozove Hitna pomoć i stavlja se inkubator, koji je fiksiran i za najviše 40 minuta stiže se do odredišta. Moram da se zahvalim Nisu i akciji pod nazivom „Zajednici zajedno“, koja nam je nesebično pomogla”, rekao je direktor Doma zdravlja dr Stojan Višekruna.\nU poslednje dve godine u Službu Hitne pomoći stigla su četiri nova sanitetska vozila, ali i ovo novo sa inkubatorom imaće više namena i već od danas će biti u voznom parku Hitne pomoći. Vozilo će se koristiti i za prevoz drugih pacijenta.Takođe, po prvi put u vozilu na mestu za prevoz pacijenta po potrebi se otvaraju vazdušni jastuci . Udobnost prilikom prevoženja i grejanje u sanitetu na najvišem su nivou.\nĐaci “prvaci” Ekonomske škole kreću u nove pobede\nMiroslava Cvejin 10. jula 2021. 10. jula 2021.


RTCG - Radio Televizija Crne Gore - Nacionalni javni servis :: Košarka :: Očekuje nas jako zahtjevna utakmica protiv Zvezde\n23. 10. 2021. 11:07 >> 11:09 0\nPomoćni trener košarkaša Mornara Vaso Mićović rekao je danas da njegovu ekipu protiv Crvene zvezde očekuje zahtjevna utakmica i da će, prije svega, morati da odgovore na "fizičku igru" crveno-bijelih.\n"Očekuje nas jako zahtjevna utakmica. Zvezda je ekipa koja igra sjajno na oba fronta. Prije svega treba da odgovorimo na njihovu fizičku igru i na tom planu smo se posebno spremali", rekao je Mićović.\nKošarkaši Mornara dočekuju sjutra ekipu Crvene zvezde, u utakmici petog kola ABA lige.\nEkipa iz Bara je loše počela novu sezonu pošto je upisala sva četiri poraza, dok crveno-bijeli imaju tri pobjede i jedan poraz.\n"Uprkos evidentnih kadrovskih problema koje imamo, pokušaćemo da se pripremimo na najbolji mogući način. Imamo dovoljno vremena za to, za razliku od Zvezde. Tokom utakmice tražićemo šansu da pobjedimo", rekao je pomoćni trener Mornara.\n"Igraju dosta dobro i u Evroligi i u regionalnoj ligi, izuzev u Laktašima gdje su podbacili. Izgledaju jako dobro. Zna se da je njihov prepoznatljiv stil izuzetno jaka i čvrsta odbrana. Imaju jednu od najboljih odbrana u Evroligi što dovoljno govori o njihovom kvalitetu i koliko nas težak zadatak očekuje", rekao je Gordić.\n"Na nama je da se spremimo što je bolje moguće i da možda probamo da iskoristimo to što su u petak igrali s Albom u Evroligi. Bitno je da pružimo maksimum, a vidjećemo za kakav će rezultat protiv favorita to biti dovoljno", dodao je on.\nUtakmica između Mornara i Crvene zvezde na programu je sjutra od 17.00.\nABA liga Crvena zvezda Vaso Mićović\nPavićević: Povratilo se samopouzdanje\nSC Derbi nemoćan protiv Zvezde\nMornar upisao drugi trijumf u ABA ligi\nObradović: Budućnost igrala veoma pametno


FOTO / Dragan Jović: Ekipa mora pokazati snagu, kvalitet i karakter - Klix.ba\nUoči susreta Velež - Sarajevo Dragan Jović: Ekipa mora pokazati snagu, kvalitet i karakter\nUoči susreta Velež - Sarajevo\n/Dragan Jović: Ekipa mora pokazati snagu, kvalitet i karakter\n23.3.2012. u 11:06\nPremijer liga BiH Dragan Jović karakter\nNa konferenciji za medije uoči utakmice između Veleža i Sarajeva u Mostaru, trener bordo ekipe Dragan Jović je rekao da njegova ekipa mora pokazati kvalitet, snagu i karakter i osvojiti bodove protiv Rođenih.\nNa konferenciji za medije je Jović govorio o teškom domaćem porazu od GOŠK-a koji je ugasio nade FK Sarajevo o borbi za titulu.\n"U ovoj sedmici sam mnogo razgovarao sa igračima kako bi uočili i ispravili greške koje smo načinili protiv GOŠK-a. Radili smo i na podizanju atmosfere u ekipi kako bi zaboravili poraz i okrenuli se utakmici protiv Veleža. Jasno je da moramo popraviti dojam i učinit ćemo sve kako bi ostvarili pozitivan rezultat", rekao je Jović.\nTrener bordo ekipe je rekao kako očekuje izuzetno tešku utakmicu u Vrapčićima jer je Velež odlična ekipa u kojoj igraju i neki bivši igrači FK Sarajevo koji imaju motiv da pokažu da je za njih bilo mjesta na Koševu.\n"Očekuje nas paklena atmosfera u Mostaru. Velež je izuzetno motivisan, a posebno bivši igrači Sarajeva koji žele pokazati da su imali mjesta u FK Sarajevo. Gledao sam Rođene kako igraju protiv Širokog Brijega. Odlična su ekipa, ali mi moramo uspostaviti svoju igru i doći do željenog rezultata. Svakako, poraz od GOŠK-a je ostavio traga, a sada moramo zbiti redove i pokazati kvalitet, snagu i karakter", izjavio je Jović.\nU utakmici protiv Veleža Jović neće moći računati na suspendovanog Čomora i Matka, a u ekipu se vraćaju Belošević i Sesar.\nNovinarima se obratio oporavljeni Sesar koji se pokazao važnom karikom za igru FK Sarajevo.\n"Potpuno sam se oporavio i ove sedmice sam radio normalno sa ostatkom ekipe. Nakon poraza od GOŠK-a smo svjesni da smo puno izgubili. Analizirali smo tu utakmicu i uočili greške. Susret s Veležom je izuzetno važan, to je jasno. U ekipi sada vlada dobra atmosfera, a u Mostar idemo po sva tri boda", izjavio je Sesar.\nUtakmica između Veleža i Sarajeva se igra u nedjelju s početkom u 15 sati.\nprije 4h 2m 44\nprije 23h 47m 36


Kosovska vlada: O otvaranju prelaza posle 1. juna, nakon analize mera treće faze - Gorapress.net\n25.05.2020. u 21:52\nUprkos tome što je situacija u vezi sa pandemijom Covid-19 obećavajuća, o otvaranju prelaza odlučivaće se tek nakon 1. juna, tj. početka treće faze ublažavanja mera i nakon sprovedene analize o primeni istih, potvrdio je večeras za KoSSev portparol kosovske vlade, Perparim Krueziu (Përparim Kryeziu).\n„Odluka o otvaranju granica biće doneta nakon što bude započeta primena faze tri ublažavanja mera i nakon analze ove faze, što će se dogoditi nakon prvog juna“, rekao je Krueziu.\nKrueziu, međutim, nije mogao da precizira kada bi ovakva odluka mogla biti doneta, s obzirom na to da se ne zna kada će biti sprovedena analiza primenjenih mera u fazi tri.\n„Ne možemo danas da predvidimo kada će do toga doći zato što još uvek nije otpočela treća faza“.\nOn, međutim, podseća, da je danas urađena epidemiološka analiza „faze dva“, čija je primena započeta 18. maja, te ne isključuje mogućnost ponavljanja istog obrazca za treću fazu, tj. da se analiza sprovede sedam dana nakon primene treće faze koja predviđena za 2. jun.\nPotvrdio je ujedno da kosovska vlada razgovara o ovom pitanju sa predstavnicima u regionu, ali i podseća da će konačna odluka o otvaranju prelaza biti doneta nakon procene situacije u vezi sa pandemijom na Kosovu.\nIstovremeno Krueziu, međutim, večeras nije imao informaciju o tome kakva će pravila od 1. juna važiti za one koji se vrate na Kosovo, odnosno da li će pravila o sedmodnevnom karantinu biti i dalje na snazi.\nKako je potom prištinska Koha prenela, Vitia je ujedno saopštio da će se o otvaranju prelaza odlučivati na kraju ove faze ublažavanja mera ili na početku sledeće.\n„Razgovarali smo, ali još uvek nismo doneli odluku, još uvek analiziramo epidemiološku situaciju. Otvaranje granica ne zavisi samo od nas, već i od drugih zemalja, bilo u regionu ili šire. Naravno nekoliko dana pre donošenja odluke obavestićemo građane“, rekao je Vitia, preneo je ovaj medij.\nPodsetimo, kosovski ministar zdravlja, Arben Vitia, održao je danas konferenciju za štampu, nakon analize mera iz druge faze, gde je najavio uvođenje novih blažih mera od ovog četvrtka, tj. pre početaka treće faze. Među njima je mogućnost kretanja građana čak 16 časova dnevno – od 05:00 do 21:00.\nOsim toga, najavljeno je i otvaranje verskih objekata za isti dan, kao i zatvaranje karantin zone do kraja meseca.


Potpredsednik Vlade Srbije za evropske integracije i ministar za nauku i tehnološki razvoj Božidar Đelić izjavio je danas na svečanosti povodom stogodišnjice rođenja srpskog naučnika i fizikohemičara Pavla Savića da je njegov uticaj na nauku i danas merljiv. Đelić je na svečanosti koja je održana u Srpskoj akademiji nauka i umetnosti (SANU) ukazao na to da je i u vreme krize u kome se nalazimo potrebno prepoznati interes zemlje i investirati u naučnu i tehnološku infrastrukturu.\nOn je podsetio na to da je u narednom periodu za ulaganja u naučnu i tehnološku infrastrukturu u Srbiji obezbeđeno 400 miliona evra koji će poboljšati uslove za rad i život naučnika.\nPotpredsednik Vlade je najavio da će biti nabavljena oprema za naučno-istraživački rad, vredna 100 miliona evra, a jedan od najvećih projekata na kome se radi je izgradnja Centra za materijale i nanonauke na Novom Beogradu.\nOvaj centar, čija je vrednost procenjena na 24 miliona evra, sadržaće opremu koja je neophodna istraživačima u domenu fizike, hemije i sličnih oblasti, naveo je on i dodao da je srpska nauka proteklih meseci načinila značajne pomake u odnosu na zemlje u regionu, pa i centralnoj Evropi.\nOn je ukazao na to da je u okviru Centra planirano otvaranje laboratorija za fabrikaciju i karakterizaciju nanosistema i materijala, ali i postavljanje druge opreme koju su istraživači iz više institucija kandidovali kroz ciklus za naučne projekte.\nPrema njegovim rečima, podaci o tome od danas su dostupni i na internet sajtu Ministarstva za nauku i tehnološki razvoj na adresi www.nauka.gov.rs, a biće otpočet i proces konsultacija sa naučnom zajednicom.\nĐelić je rekao da se na konkurs za naučne projekte prijavilo 50 odsto više ljudi nego u prethodnom ciklusu naučnih projekata, a među njima je 1.700 mladih istraživača.\nU oblastima fizike, hemije i nauke o materijalima učešće u projektima prijavilo je 250 osoba, naveo je potpredsednik Vlade i najavio da se u decembru očekuje početak učlanjenja Srbije u Evropsku organizaciju za nuklearna istraživanja (CERN).\nPredsednik SANU Nikola Hajdin ukazao je na Savićev veliki doprinos našoj i svetskoj nauci, ali i razvoju SANU čiji je predsednik bio punih deset godina.\nHajdin je naglasio da je SANU, izborom Savića za njenog predsednika 1971. godine, od protokolarne postala radna institucija u kojoj su se razvijala i unapređivala izuzetna istraživanja u svim naučnim oblastima, ali i negovalo kulturno stvaralaštvo.\nTags Božidar-Đelić, Nikola Hajdin, Pavle Savić, SANU\n← “Učimo sa Evropom” uz podršku Telekoma Srbija a.d. → Siemens planira da u fiskalnoj 2014. godini od zelenih tehnologija ostvari prihod od preko 40 milijardi €


Dosije Petrovaradin: upravljanje istorijskim gradskim predelom – Fakultet za sport i turizam – Tims.\nDosije Petrovaradin: upravljanje istorijskim gradskim predelom\nKako balansirati očuvanje vrednovanih istorijskih slojeva sa razvojem i promenama? Kako omogućiti mnogostruka korišćenja istorijskih mesta – stanovanje, rekreaciju, kulturne aktivnosti, turizam, trgovinu? Kako da povećanje turističkih aktivnosti ne ugrozi lokalnu dinamiku života stanovnika? Kako upravljati istorijskim predelom uključujući različite strane koje u istom žive, rade i oblikuju ga? Kako oživeti ućutkane i marginalizovane istorijske narative, a učiniti susret sa istorijskim mestom dinamičnim i atraktivnim? Ova i mnoga druga pitanja obrađena su od strane autora u preko 20 tekstova u ovoj knjizi.


VIDEO – Borenović: Uskoro sastanak PDP-a i SNSD-a | BL Portal\nVIDEO – Borenović: Uskoro sastanak PDP-a i SNSD-a\nBANJALUKA – Predsjednik PDP-a i poslanik ove stranke u Parlamentu BiH Branislav Borenović najavio je da će do kraja juna održati sastanak sa delegacijom SNSD-a, navodeći da je već kontaktirao predsjednika SNSD-a Milorada Dodika i da je dogovoreno da sastanak bude održan u narednih 10 do 15 dana.\n“Očekujemo da ćemo postići saglasnost”, poručio je predsjednik PDP-a.\nBorenović u intervjuu za portal Vijesti.ba objašnjava da će PDP delegirati tri ključne teme za razgovor, koje nisu u vezi sa aktuelnim političkim dešavanjima u vezi sa formiranjem Savjeta ministara BiH.\n“Sa SNSD-om želimo razgovarati o izmjenama Izbornog zakona BiH, parlamentarnom nadzoru nad radom javnog servisa RS i novom zakonu o političkim partijama u RS”, precizirao je Borenović, dodajući da je PDP ove teme najavio na prvom sastanku sa delegacijom SNSD-a kada su odbili da uđu u vlast na nivou BiH,\nOn je ukazao da je neophodno konačno usvojiti odluku o formiranju parlamentarne komisije u Narodnoj skupštini RS koja će nadzirati provođenje Zakona o javnom servisu RS.\nPrema njegovom mišljenju, novi zakon o političkim strankama u RS potrebno je donijeti jer je besmisleno da se političke stranke formiraju samo zbog uticaja i političke trgovine.\nKada su u pitanju izmjene Izbornog zakona BiH, Borenović je podsjetio da ta aktivnost zavisi i od partnera i političkih subjekata iz FBiH koje učestvuju u radi Parlamenta BiH.\nIako se u javnosti koristi pojam tehničke izmjene izbornog zakonodavstva, predsjednik PDP-a smatra da je riječ o suštinskim, koje će omogućiti fer i poštene izbore.\nU tom kontekstu, pojasnio je, PDP će insistirati na skeniranju glasačkih listića kada se ubacuju u glasačke kutije, te korišćenju spreja prilikom identifikacije birača.\nBorenović je otkrio i da je stranka na čijem je čelu spremna podržati SNSD-ov raniji prijedlog da mandat bude vraćen u vlasništvo političkih stranaka.\nDodik odbio primiti ambasadorku Njemačke: Radili ste na štetu srpskog naroda


Kancelarija visokog predstavnika (OHR) i Ambasada SAD u BiH istakli su da se posmatračima na današnjim lokalnim izborima u BiH mora dozvoliti nesmetan pristup.\n“Nadležni organi i birački odbori moraju obezbijediti izbornim posmatračima, uključujući one iz nevladinog sektora, nesmetan pristup da obavljaju svoj zadatak u skladu sa Izbornim zakonom”, istakli su iz OHR-a na svom “Tviter” profilu.\nIz Kancelarije visokog predstavnika napominju da je fer i transparentan izborni monitoring ključan za očuvanje integriteta izbornog procesa.\nNa istoj društvenoj mreži Ambasada SAD pozvala je sve odgovorne da obezbijede da poѕmatrači izbora mogu raditi svoj posao po Izbornom zakonu BiH, ali i po epidemiološkim mjerama koje su propisane u uslovima pandemije.\nAmbasador Velike Britanije u BiH Metju Fild je na svom “Tviteru”, takođe, naveo da se posmatračima mora omogućiti da rade svoj posao u skladu sa zakonom.\nOn je pozvao sve glasače u BiH da glasaju, ako to već nisu učinili.\nTags\t#Ambasada SAD u BiH\t#lokalni izbori u BiH\t#OHR\nZemljotres jačine 5,3 stepeni pogodio Čile


Poslovna škola COTRUGLI je međunarodno priznata institucija, akreditovana od strane AMBA, sa reputacijom vodeće poslovne škole u jugoistočnoj Evropi.\nZajedno sa MBA programima (MBA, EMBA, CEMBA) i doktorskim programom (DBA), COTRUGLI se specijalizirao za pružanje prilagođenih In-House programa i Open Enrollment programa, koji pokrivaju razne poslovne teme.\nSaradnja sa vodećim svetskim stručnjacima i više od 12.000 zadovoljnih klijenata doprinela je afirmaciji škole kao najprogresivnije poslovne škole u regionu Jugoistočne Evrope.\nKampovi COTRUGLI poslovne škole se nalaze u Hrvatskoj (Zagreb) i Srbiji (Beograd), sa filijalama u Bugarskoj, Crnoj Gori, Rumuniji, Sloveniji i UAE.\nKroz ove regionalne operativne centre, COTRUGLI kreira Alumni mreže u Bugarskoj, Bosni i Hercegovini, Hrvatskoj, Makedoniji, Crnoj Gori, Rumuniji, Sloveniji i Srbiji, a istovremeno se bavi i kulturom poslovnog okruženja širom sveta.\nInternacionalni MBA program


I Albanci vole Vučića: Listi SNS 70 glasova u Velikom Trnovcu - Javni servis\nI Albanci vole Vučića: Listi SNS 70 glasova u Velikom Trnovcu\nParlamentarna lista SNS „Aleksandar Vučić-Za našu decu“ dobila je 70 glasova na dva biračka mesta u Velikom Trnovcu kod Bujanovca, rekao je za naš portal član tog biračkog odbora u lokalnoj školi Muharem Kadriju koji je učestvovao u brojanju glasova.\nFoto: Biračko mesto u Školi Muharem Kadriju/Preuzeto sa portala Bujanovačke\nOva vest ne bi zavredela veću pažnju kada ne bismo znali da se radi o najvećem albanskom selu u Srbiji sa oko 6.000 duša i 5 biračkih mesta, koje beogradski tabloidi bez dokaza označavaju kao „centar narko trgovine na Balkanu“, u kome decenijama unazad ne živi ni jedan predstavnik srpske ni bilo koje druge nacionalne zajednice.\nSagovornici Bujanovačkih različito tumače činjenicu da je Vučić na izborima u nedelju dobio glasove u ovom selu i pored toga što je na izborima učestvovala i „Albanska demokratska alternativa-Ujedinjena Dolina“, autohtona koalicija 5 albanskih stranaka iz Bujanovca i Preševa.\n–Najpre, kod nekih ljudi je proradio neki inat pa nisu hteli da glasaju za svoje. Drugo, i Trnovčani su posle vanrednog stanja dobili 100 evra pomoći od države, a među Albancima ima onih koji misle da je Vučić ozbiljan državnik koji im može doneti dobro, tumači jedan meštanin Velikog Trnovca.\nNaš drugi sagovornik, albanski kolega novinar ne odbacuje ove tvrdnje, ali dodaje da je permutacija brojeva jedan od razloga što je SNS ovde dobio glasove.\n–Na republičkoj listi pod brojem 1 bio je Vučić, a na lokalnoj pod tim brojem albanska Demokratska partija Nagipa Arifija. Verujem da su neki po inerciji zaokruživali „jedinicu“ na obe liste, objašnjava ovaj sagovornik.\nSagovornici Bujanovačkih iz redova naprednjaka kažu da Vučić i SNS na svim izborima imaju glasove u Velikom Trnovcu.\nSličan fenomen dogodio se 21. juna i u dva čisto srpska sela, Lopardincu i Rakovcu, gde je lokalna lista pod brojem 1, dakle albanska stranka, dobila oko 40 glasova.\n„Albanska demokratska alternativa-Ujedinjena Dolina“ je 21. juna prešla takozvani prirodni prag i u Skupštini Srbije imaće dva ili tri poslanika.\nNa lokalu je najviše glasova dobila upravo Arifijeva DP (5.048) a sledi koalicija oko SNS sa samo 80 glasova manje (4.968), i ove dve stranke imaće po 10 mandata u parlamentu sa 41 mestom.


Poljski predlog za izbegavanje konflikta Rusije i SAD - Sputnjik Srbija\n05:02 08 Decembar 2019\nPoljski predlog za izbegavanje konflikta Rusije i SAD\n20:29 11.05.2016 Preuzmite kraći link\nPoljska predlaže da se ojača uloga OEBS-a u sprečavanju opasnih incidenata između ruskih i zapadnih armija, piše „Komersant“.\nU Poljskoj počela izgradnja američke vojne baze\nVazduhoplovne snage SAD su u poslednjih nekoliko nedelja značajno povećale broj letova aviona-izviđača u južnom delu Baltičkog mora. Sada se američke letelice redovno nalaze u blizini ruskih granica, što postaje uzrok napetosti. Ovakvi slučajevi lako mogu da postanu „izvor nepotrebnih sukoba“, i trebalo bi učiniti sve kako bi se smanjili rizici, rekao je u Beču stalni predstavnik Poljske u međunarodnim organizacijama Adam Bugajski.\nPrema mišljenju poljskih vlasti, sve članice OEBS-a treba da prihvate obaveze da „izbegavaju bilo kakve akcije koje bi mogle dovesti do opasnih vojnih incidenata“. Osim toga, Varšava predlaže da se pri OEBS-u osnuje posebna komisija koja će istražiti opasne epizode, navodi se u članku.\nRuski MiG-31 presreo američkog „Posejdona“ (video)\nKoautori poljskog predloga su sedam baltičkih zemalja i druge države Zapada, dodao je Bugajski.\nPoljska očekuje da će njeni predlozi biti usvojeni do kraja godine.\nU poslednje vreme avioni SAD su u više navrata leteli u blizini ruske granice. Krajem aprila, avion MiG-31 poleteo je da bi presreo patrolni avion P-8 „posejdon“ američke mornarice u blizini obale Kamčatke. Pentagon je nazvao akcije ruske vojske „opasnim i od neprofesionalnim“. U Ministarstvu odbrane Rusije odgovoreno je da piloti poštuju sva međunarodna pravila korišćenja vazdušnog prostora.\nPredlozi Bugajskog za smanjenje opasne igre mačke i miša između NATO-a i Rusije su zanimljive, ali ostaje nekoliko otvorenih pitanja, tačnije:\n— Da li predlog Poljske uključuje napore u suočavanju sa sve većim nagomilavanjem NATO snaga i teške opreme na granici sa Rusijom i održavanjem sve većeg broja vojnih vežbi? Dobro je poznato da je sama Varšava podržavala povećavanje stalnog prisustva NATO-a i SAD na svojoj teritoriji pred julski samit Pakta u Varšavi.\n— Šta će biti sa predlogom poljskog ministra odbrane Antonija Macijereviča da se udvostruči finansiranje i brojnost poljskih oružanih snaga? Kako to može da pomogne smanjenju napetosti?\n— Da li su poljski zvaničnici spremni da smanje svoju antirusku retoriku koja je proteklih meseci dosegla apsurdne visine? Prošlog meseca poljski ministar spoljnih poslova Vitold Vaščikovski tvrdio je da je Rusija, a ne DAEŠ, stvarna pretnja Evropi. Ranije ove godine Macijerevič je rekao da je avionska nesreća 2010. godine u ruskom regionu Smoljenska, u kojoj je stradao poljski predsednik sa svojim saradnicima, predstavljala teroristički napad ruske Vlade.\n— I na kraju, što je možda najvažnije: da li će se predlog Varšave čuti u Vašingtonu, gde se zaista donose odluke o evropskoj bezbednosti? To je malo verovatno zbog planova Pentagona da učetvorostruči troškove za Evropu i da poveća svoje prisustvo i aktivnosti na ruskim granicama od Baltičkog do Crnog mora.\nkonflikt, SAD, Poljska, Rusija, Svet


“Nova Vlada planira investicije od blizu pola milijarde eura, sa akcentom na regionalne puteve, obrazovnu i zdravstvenu infrastrukturu (škole, vrtiće i bolnice), te ulaganje u obnovljive izvore energije”, kazao je Krivokapić\nU saopštenju se navodi da je “premijer izrazio zadovoljstvo zbog prisustva svih pozvanih ambasadora, te predstavio ekonomske planove Vlade Crne Gore, uključujući investicione potencijale i kapacitete koje naša država posjeduje”.\nIz Vlade su saopštili da se “on naročito osvrnuo na tri reformska programa koja će Vlada započeti tokom 2022. godine, i to: ekonomski “Evropa sad!”, administrativno-pravni “Evropa ovdje!” i investicioni “Crna Gora odmah!””\n“Nova Vlada planira investicije od blizu pola milijarde eura, sa akcentom na regionalne puteve, obrazovnu i zdravstvenu infrastrukturu (škole, vrtiće i bolnice), te ulaganje u obnovljive izvore energije”, kazao je Krivokapić.\nIz Vlade su kazali i da je Krivokapić “podsjetio na podatak da je prva demokratska smjena na izborima u Crnoj Gori, u avgustu prošle godine, donijela sa sobom rast podrške EU integracijama i NATO članstvu Crne Gore za preko 10%, o čemu svjedoče recentna istraživanja javnog mnjenja”.\nU saopštenju piše i da su “ambasadori postavili više pitanja premijeru, i pokazali snažnu zainteresovanost za produbljivanje ekonomske saradnje između Crne Gore i njihovih zemalja”.


CIK verifikovao rezultate izbora na Kosovu\n27/11/2019 u 17:43\nCentralna izborna komisija Kosova (CIK) verifikovala je rezultate prijevremenih parlamentarnih izbora na Kosovu od 6. oktobra, na kojima su pobijedile do sada opozicione partije Pokreta “Samoopredeljenje” i Demokratski savez Kosova, a u Skupštinu Kosova je ušla i koalicija Nisma-AKR-PD.\nPredsjednica CIK-a, Valdete Daka je najprije pročitala rezultate izbora do kojih se došlo nakon ponovljenog prebrojavanja glasova sa više od pola glasačkih mjesta, odbacivanja oko tri hiljade glasova pristiglih iz Srbije i nakon što su razmotrene sve žalbe političkih subjekata i kandidata za poslanike Skupštine Kosova, a potom su ti rezultati jednoglasno usvojeni.\n“Pokret “Samoopredeljenje” ima 26.270 posto glasova, Demokratski savez Kosova 24.548 posto, Demokratska partija 21.234 posto, koalicija AAK-PSD ima 11.515 posto, Srpska lista 6.402 posto, koalicija Nisma – AKR-PD 5.002 posto”, kazala je Daka.\nKoalicija Socijaldemokratska inicijativa – Alijansa novo Kosovo – Partija pravde (Nisma- AKR-PD), Fatmira Limaja i Behxheta Pacollija uspjela je da pređe prag od pet posto i uđe u Skupštinu Kosova. Njihov ulazak u skupštinu smanjuje broj poslanika pobjedničkim partijama “Samoopredeljenju” i Demokratskom savezu Kosova (LDK) u odnosu na konačne rezulate objavljenje 7. novembra. Koalicija Nisma- AKR-PD imaće šest poslanika, dok je “Samoopredeljenje” palo sa 32 na 29, a LDK sa 29 na 28 poslanika.\n“Pokret “Samoopredeljenje” ima 29 mjesta, Demokratski savez Kosova 28 mjesta, Demokratska partija Kosova 24 mjesta, koalicija AAK-PSD ima 13 mjesta, Srpska lista ima 10 mjesta, koalicija Socijaldemokratska inicijativa – Alijansa novo Kosovo-Partija pravde ima šest mjesta”, izjavila je Daka.\nPreostalih 10 mjesta, od ukupno 120 poslaničkih mjesta, pripalo je ostalim manjinskim zajednicama – koaliciji Vakat dva mjesta, Turskoj demokratskoj partiji Kosova dva mjesta, Liberalnoj partiji Egipćana jedno, Novoj demokratskoj stranci jedno, Aškalijskoj partiji za integraciju jedno, Novoj demokratskoj inicijativi Kosova jedno, Jedinstvenoj goranskoj partiji jedno mjesto, kao i Ujedinjenoj romskoj partiji Kosova.\nOznake #Cik Kosovo #Parlamentarni izbori\nFilmovi Almodovara, Polanskog i Latimosa među kandidatima za Evropski film godine


Vi ste ovde:Početna»Projektne aktivnosti»Regionalna saradnja ključna za rešenje slučajeva ratnih zločina\nBy Nebojsa objavljeno\t 28/10/2019 Projektne aktivnosti\nUnapređenje ostvarivanja pravde za žrtve nekadašnjih sukoba tema je sastanka sudija, tužilaca i branilaca iz regiona koji rade na rešavanju slučajeva ratnih zločina, koji se održava u Beogradu. U fokusu je bilo rešenje pitanja na koji način dokazi prikupljeni u različitim jurisdikcijama mogu da budu prihvatljivi radi boljeg procesuiranja predmeta.\nPreko 30 praktičara u pravosuđu iz Bosne i Hercegovine, Hrvatske, Crne Gore, Srbije i Međunarodnog rezidualnog mehanizma za krivične sudove, zajedno sa visokim predstavnicima srpskih institucija učestvuju na dvodnevnim skupu, gde razgovaraju o izazovima koji se tiču regionalne saradnje u oblasti procesuiranja ratnih zločina.\nSastanak je održan u okviru projekta Podrška praćenju suđenja za ratne zločine koji finansira EU a sprovodi Misija OEBS-a u Srbiji, kome se pridružio Program UN za razvoj (UNDP) u partnerstvu sa Vladom Velike Britanije. Ovaj projekat je takođe od presudnog značaja za unapređenje saradnje sa Međunarodnim rezidualnim mehanizmom za krivične sudove (IRMCT) koji je neophodan za procesuiranje predmeta.\n„Regionalna pravosudna saradnja je ključni alat za uspešno procesuiranje zločina počinjenih na prostoru bivše Jugoslavije tokom 1990-ih”, izjavio je vršilac dužnosti šefa Misije OEBS-a u Srbiji Džozef Melot.\n„Istinsko pomirenje neće biti postignuto, niti će region moći da krene napred, sve dok se ne reše preostali slučajevi ratnih zločina. Prevazilaženje teškog nasleđa prošlosti i ostvarivanje pravde za žrtve su važni elementi rada Evropske unije sa partnerima na Zapadnom Balkanu. Nijedna zemlja ne može sama da reši ova pitanja. Pružanjem podrške ovom događaju, želimo da ojačamo regionalnu saradnju kako bi pravda bila zadovoljena širom Zapadnog Balkana“, izjavila je Nora Hajrinen iz Delegacije EU u Srbiji.\n„Još uspešnija regionalna saradnja, koja obuhvata prevazilaženje pravnih izazova poput prihvatljivosti dokaza, neophodna je za ostvarivanje pravde i polaganje čvrstih temelja za održivi mir i razvoj na Zapadnom Balkanu. UNDP se pridružio sa svojim Regionalnim projektom o ratnim zločinima kako bi tu saradnju pospešio“, rekao je Ivan Jovanović, glavni tehnički savetnik Regionalnog projekta o ratnim zločinima UNDP-a.\nUčesnici su se složili da će nastaviti razgovore u cilju prevazilaženja izazova i postizanja uspešnih rezultata.


Proradila pravna država u zapadnoj Srbiji\nKada je u pitanju Osnovni sud u Prijepolju za poslednjih godinu dana urađeno je dosta važnih stvari, rekao je ministar pravde Nikola Selaković za Tanjug.\nNikolić sutra sa saudijskim princem\nPredsednik Republike Srbije Tomislav Nikolić sastaće se sutra sa princom Sultanom bin Salmanom bin Abdulazizom al Saudom, predsednikom Visokog državnog saveta za turizam i kulturnu baštinu Kraljevine Saudijske Arabije.\nPrvi potpredsednik Vlade Srbije i ministar spoljnih poslova Ivica Dačić, koji predvodi srpsku delegaciju na Generalnoj konferenciji konferenciji Organizacije UN za obrazovanje, nauku, kulturu i komunikacije (UNESKO), govoriće danas na tom skupu.\nZajednička sednica doprinosi stabilnosti u regionu\nPredsednik Koalicije udruženja izbeglica Miodrag Linta pozdravio je današnje održavanje zajedničke sednice Vlade Srbije i Saveta ministara BiH, jer će, kako navodi, doprineti unapređenju ekonomske saradnje dve države i jačanju mira i stabilnosti u regionu.\nŠirenje EU se sve više politizuje\nÄŒlan predsedništva nemačkog društva za jugoistočnu Evropu Tobijas Flesenkemper ocenio je da je Srbija, svojim doprinosom u izbegličkoj krizi, ojačala pregovaračku poziciju, i dodao da se proces proširenja EU sve više politizuje.\nVučić dočekan uz najviše državne i vojne počasti\nPredsednik Saveta ministara BiH Denis Zvizdić priredio je jutros ispred zgrade Parlamentarne skupštine u Sarajevu svečani doček premijeru Aleksandru Vučiću uz najviše državne i vojne počasti.\nDanas o sudijama i predsednicima sudova\nSkupština Srbije nastavlja danas rad razmatranjem dve kadrovske odluke u Visokom savetu sudstva.\nPrilika za rešavanje otvorenih pitanja sa BiH\nDirektor Centra za regionalizam Aleksandar Popov kaže za RTS da zajedničke sednice vlada Srbije i Bosne i Hercegovine treba da vode rešavanju otvorenih pitanja.


Putin o koroni: Vrhunac još uvek nije prošao, potrebne stroge vanredne mere - Sputnjik Srbija\n12:01 14.04.2020 (osveženo 13:19 14.04.2020) Preuzmite kraći link\nOn je istakao da je za borbu protiv virusa korona potrebno uvesti stroge vanredne mere kako bi se zaustavilo njegovo širenje.\n„Kako bi se efikasno izborili protiv pandemije virusa korona, neophodno je da se celokupna međunarodna zajednica objedini. Upravo takve kolektivne pristupe Rusija i inicira na svim bilateralnim platformama – u UN, u G20, u Zajednici nezavisnih država (ZND), rekao je Putin.\nNaveo je da pandemija vrši izuzetno negativan uticaj na sve sfere života širom planete, bilo da je reč o ekonomiji ili socijalnoj sferi.\n„Kretanje ljudi je ograničeno, zakomplikovana je svetska trgovina proizvodima i uslugama, globalna finansijska tržišta su uzdrmana, a da ne govorimo i o tržištu sirovina, što je za Rusiju od velike važnosti“, upozorio je ruski predsednik.\nPutin je na zasedanju članova Višeg evroazijskog ekonomskog saveta ocenio i da se veliki teret stavlja i na zdravstvene sisteme širom planete.\nS tim u vezi, Putin je rekao da je Rusija usmerila ogromne sume sredstava na kupovinu neophodne medicinske opreme kako bi se izborila sa pandemijom.\nvrhunac, pandemija, virus korona, virus, Rusija


Pannon RTV/Huszár Dániel - archívum\nPočetkom nedelje započeli su radovi u ulici Maksina Gorkog u Subotici, koja je deo međunarodnog puta i prolazi kroz centar grada. Planira se da se prvo napravi leva traka, čime će da se olakša saobraćaj i smanji zagušenje.\nČlan gradskog veća zadužen za privredu Akoš Ujhelji kaže da će se time popraviti bezbednost u saobraćaju i zaštita životne sredine. "Ovo je bilo nužno jer su se u centru dešavale gužve i zagušenje u saobraćaju, prvenstveno u jutarnjim časovima, kao i popodne, kada su radnici išli i vraćali se sa posla. Ukupna vrednost investicije je 73 miliona dinara, a investitor je grad Subotica. Od Uprave za kapitalne investicije je dobijeno 73 miliona dinara za razvoj infrastrukture, iz čega će se izvršiti proširenje" – izjavio je Akoš Ujhelji.\nPlanirano je da se radovi završe za 150 dana, ali rukovodstvo grada smatra da to može da bude i brže.\nUprava za kapitalne investicije


Novi portal za prodaju auto-delova - Vrele gume\njun. 19, 2020 u 2:39 pm\n19 juna, 2020 nema komentaradelovion-line prodajaonlinePRPR SaopštenjeProdaja delovaProdajaDelova.rsWeb portal\nPotpuno novi portal za prodaju auto delova – www.prodajadelova.rs obeležio je juče puštanje u rad druženjem u beogradskoj craft pivari Dogma Brewery, u društvu svojih saradnika i prijatelja.\nNovi sajt na tržištu privukao je veliku pažnju u proteklih par nedelja jer je startovao sa preko 300.000 artikala, što je predstavlja apsolutno najširu ponudu auto-delova na jednom mestu u Srbiji, a zahvaljujući saradnji sa najvećim dobavljačima na našem tržištu.\nOvom prilikom je najavljeno da je u pripremi još 100.000 artikala koji će uskoro biti dostupni.\nProdajadelova.rs je porodična firma koja je dugo čekala na realizaciju. Nikola Đurović, osnivač i direktor ove firme, predstavio je svoj profesionalni put u velikim korporacijama gde je radio upravo na auto-programu dugi niz godina. Pored velikog profesionalnog znanja i stečenog iskustva, on je i pasionirani ljubitelj automobila, pa još pre par godina napravio biznis plan za ovaj projekat, da bi sada i ostvario svoj san.\nProblemi na tržištu, prema Nikolinim rečima, obuhvataju činjenicu da su cene delova veoma bitne kod donošenja odluke o kupovini automobila i da kompleksnost asortimana dosta vezuje kupca za prodavca, te se tako smanjuje šansa da vozač samostalno odabere i kupi rezervni deo. Ono što je ova mlada porodična firma osmislila kao rešenje (za početak) je online portal koji omogućava svakome da jednostavno i sa sigurnošću dođe do rezervnog dela koji mu je potreban i poruči ga.\nS obzirom na to da portal poseduje najširi asortiman delova u Srbiji, ušteda je zagarantovana, kao i brzina same kupovine. Slični portali širom sveta uzimaju dobar deo tržišta i u konstantnom su porastu – Autodoc, Oscaro, Epiesa, i dr. Menja se način kupovine, ali i vozači i serviseri su mlađi i „prirodnije“ im je da imaju širu ponudu delova samo na jedan „klik“.\nOno po čemu se www.prodajadelova.rs ističe jeste da to nije samo katalog proizvoda i portal za jednostavnu kupovinu u tri koraka, već pruža i kompletnu uslugu u pomoći oko odabira pravog dela ili seta delova. U stručnoj podršci rade ljudi sa preko 20 godina iskustva u prodaji auto-delova, koji su za svega par nedelja rada dobili velik broj pohvala za znanje, strpljenje i uslužnost.\nNa jučerašnjem druženju povodom lansiranja www.prodajadelova.rs bili su okupljeni svi najveći distributeri auto delova u Srbiji, automobilski mediji, online influenseri, partneri i saradnici, tako da cela priča uliva veliko poverenje u predstavljene planove. A to su pre svega konstantno povećanje asortimana, unapređenje sistema plaćanja i isporuka, povećanje stručnog tima za bržu komunikaciju sa kupcima i planovi za saradnju sa servisima koji se vide kao partneri.\nUskoro očekujemo i konkretniju saradnju novog portala i našeg medijskog sistema, o čemu ćete biti pravovremeno obavešteni.\nTagovidelovion-line prodajaonlinePRPR SaopštenjeProdaja delovaProdajaDelova.rsWeb portal\nNissan e-4ORCE tehnologija


Beta | 10. feb 2020.\nNevladina organizacija Građanske inicijative ocenila je najavu Gradskog odbora Srpske napredne stranke (SNS) u Vranju o formiranju tima za podnošenje krivičnih prijava protiv pojedinih medija, kao otvoren pritisak na novinare, medije i pravosuđe u ovom gradu.\nGrađanske inicijative su pozvale relevantne institucije u pravosuđu da rade u skladu sa Ustavom i zakonima i ne podležu pritiscima partije na vlasti, a vladajuću SNS da „u skladu sa nedavno usvojenom Medijskom strategijom, prestane sa pritiscima na nezavisne medije“.\nIz Građanskih inicijativa naveli su da je član GO SNS Vranje Milan Ilić prošle nedelje saopštio da se „planira formiranje pravnog tima koji će na sve uvrede, klevete i laži odgovoriti krivičnim prijavama po krivičnom zakonu po kome se predviđa kazna zatvora do tri godine“ i da su protiv nekih urednika i novinara već u pripremi tužbe.\n„Slobodno, odgovorno i profesionalno novinarstvo omogućava građanima nepristrasno informisanje, a pretnje krivičnim prijavama protiv medija koji rade na ovaj način predstavljaju pokušaj cenzure“, ocenjeno je u saopštenju Građanskih inicijativa.\nGrađanske inicijative su u Vranju nedavno osnovale Medijsko sklonište za pomoć lokalnim novinarima i medijima koji svoj posao obavljaju u skladu sa standardima profesije.\nGrađanske inicijative SNS Vranje\n← Nova sezona “24 minuta sa Zoranom Kesićem” od 29. februara na TV Nova S\nOgraničeno reemitovanje četiri emisije TV Happy i Pinka u Crnoj Gori →


Bosna planira reformu oruzanih snaga | Institute for War and Peace Reporting\nBosna planira reformu oruzanih snaga\nDok se komisija o ujedinjenju bosanskih oruzanih snaga priprema za rad, zapocinje rasprava o buducem izgledu multietnicke armije.\nFormiranje komisije za sprovodjenje reformi u vojsci Bosne i Hercegovine prosle nedelje predstavlja prvi korak ka eventualnom spajanju dveju rivalskih armija u Bosni.\nVest o osnivanju Komisije za reformu sistema odbrane u Bosni saopstio je Visoki predstavnik medjunarodne zajednice Pedi Esdaun 9. aprila.\nEsdaun je imenovao americkog eksperta za pitanja odbrane Dzejmsa Lohnera za predsedavajuceg tog tela koje bi trebalo da izradi planove za izmenu sporazuma o odbrani u Bosni i Hercegovini tokom 2004. godine. Snage SFOR-a koje predvodi NATO, Ured visokog predstavnika, OHR, i Organizacija za evropsku bezbednost i saradnju, OEBS, imaju svoje predstavnike u komisiji pored sedam predstavnika iz Bosne.\nPromene su preduslov koji Bosna i Hercegovina mora zadovoljiti za punopravno clanstvo u programu NATO-a "Partnerstvo za mir", PFP, sto je troclano predsednistvo zvanicno zatrazilo prosle godine. U to vreme je generalni sekretar NATO-a lord Dzordz Robertson jasno stavio do znanja da je jedan od preduslova uspostavljanje zajednicke drzavne komandne strukture za bosanske oruzane snage.\nDa bi ovaj zajednicki sistem kontrole funkcionisao, Bosna bi morala da uvede ministarstvo za pitanja odbrane na drzavnom nivou kao i parlamentarni nadzor nad oruzanim snagama. U ovom trenutku, dva entiteta u Bosni i Hercegovini - Federacija BiH i Republika Srpska, RS - imaju odvojene armije i ministarstva odbrane.\nSadasnji Ustav BiH daje svakom od trojice clanova predsednistva jednaka prava da postupaju u svojstvu vrhovnog komandanta svih oruzanih snaga u zemlji. Pa ipak, u RS, zakon se jos uvek tumaci tako da je predsednik entiteta iskljucivo odgovoran za oruzane snage RS, VRS.\nOvaj unilateralni sporazum doprineo je bujanju nelegalnih aktivnosti u koje je bila umesana Vojska RS. Prosle godine su medjunarodne snage u Bosni otkrile da je vojni institut "Orao" iz RS bio umesan u nelegalnu trgovinu oruzjem sa irackom armijom. Nedavno su trupe SFOR-a pronasle dokaze da je obavestajna sluzba VRS spijunirala razne lokalne i medjunarodne institucije.\nOva dva skandala imala su za posledicu ostavku srpskog clana predsednistva Bosne i Hercegovine, Mirka Sarovica. Takodje su doprineli jacanju pritiska na politicare u oba entiteta da prihvate nastavak reformi u vojsci.\nNakon ova dva skandala, lord Esdaun je iskoristio svoja ovlascenja da ukine najvisi vojni organ RS, Vrhovni savet odbrane, kako bi oruzane snage RS direktno potcinio bosanskom predsednistvu. Sada je Esdaun otisao i korak dalje jer se ocekuje da Loherova komisija izradi nacrt novog zakona o odbrani za citavu Bosnu.\nU govoru u kome je najavio osnivanje komisije za odbranu, Esdaun je rekao da ce se putem reformi armije iz oba entiteta transformisati u manje oruzane snage sa zajednickom komandom i zajednickim generalstabom.\nKljucni argument je da bi takve oruzane snage bile efikasnije, ali i manje opterecenje za budzet. Medjutim, raspustanje razdvojenih etnickih armija u drzavi koja je iskusila uzasno krvoprolice tokom proteklih godina predstavljalo bi snazan simbol resenosti Bosne da sacuva mir i stabilnost.\nNajneposrednije pitanje koje treba resiti jeste kako bi nova zajednicka vojska trebalo da izgleda. IWPR saznaje od domacih i medjunarodnih izvora da je SFOR vec izneo neke predloge za buduci oblik novih oruzanih snaga.\nNove oruzane snage trebalo bi da imaju izmedju 10.000 i 15.000 vojnika. To znaci da ce se sadasnje brojno stanje smanjiti - Vojska Federacije, VF, trenutno ima 13.200 vojnika, 9.200 bosanskih Muslimana i 4.000 Hrvata, dok Vojska Republike Srpske,VRS, ima 6.600 ljudi.\nKomandant SFOR-a americki general Vilijem Vord inicirao je ceste konsultacije sa dve armije i dva ministarstva odbrane, ali porice da su SFOR ili NATO unapred odlucili kako bi nova armija trebalo da izgleda.\n"Sve takve tvrdnje u medijima su kontraproduktivne", kaze on, dodajuci da sve opcije opstaju otvorene.\nOd opcija koje je predlozio SFOR, tri se posebno isticu. Prema prvoj, formirale bi se tri etnicki mesovite brigade pod zajednickom komandom. Ova opcija bi bila najbliza konceptu jedinstvene, multietnicke armije i izbrisala bi tragove odvojenih armijskih identiteta.\nKao najveca etnicka grupa, bosanski Muslimani su najvise zainteresovani za ovakvu opciju. Nacelnik zajednicke komande Vojske Federacije general Atif Dudakovic otvoreno zagovara ovaj predlog.\n"Po mom misljenju, proslo je vreme za igru sa nacionalnim armijama i osecenjima", rekao je Dudakovic.\nMedjutim, uklanjanje svih etnickih razlika iz oruzanih snaga moglo bi biti preuranjeno ili neprihvatljivo za neke stanovnike Bosne.\nDrugi predlog je u vecoj meri kompromis. Prema tom predlogu, zajednicka komandna struktura bi upravljala jednom srpskom i dvema zajednickim hrvatskim i bosanskim brigadama. Nedostatak ovog predloga je u tome sto bi se time, prakticno, produzilo postojanje Vojske Federacije i VRS. Vladajuca Hrvatska demokratska zajednica, HDZ, odbacuje ovu ideju jer bi se Hrvati, kojih je najmanje u odnosu na druge dve etnicke grupe, mogli naci u senci u jedinicama kojima bi dominirali bosanski Muslimani.\nStoga se veruje da se mnogi hrvatski i srpski politicari zalazu za trecu opciju prema kojoj bi postojale tri odvojene brigade - jedna srpska, jedna hrvatska i jedna bosanska muslimanska - pod zajednickom komandom. Poput prethodne opcije, ovaj plan ne bi uklonio etnicke razlike.\nGovoreci posle sastanka o ovom pitanju 9. maja, nacelnik Generalstaba VRS Cvetko Savic je odbio da iznese za koji se predlog licno zalaze, ali je dodao da se odvojene armije koje trenutno postoje ne mogu raspustiti ukoliko se Ustav ne promeni. "Konacno, odluka je u rukama u politicara, a ne vojnika", rekao je Savic.\nOcekuje se da ce Komisija za reformu sistema odbrane podneti svoje konacne predloge do kraja septembra. To bi moglo da znaci da bi Bosna imala pravni okvir neophodan za prijem u program "Partnerstvo za mir" do 1. januara 2004. godine.\n"Sve zavisi od gradjana Bosne i njenih politicara. Ukoliko zele da se pridruze "Partnerstvu za mir" ili NATO-u, ovo je istorijska sansa koju ne treba ispustiti", rekao je Esdaun.\nAntonio Prlenda je novinar i vojni analiticar sarajevskog dnevnog lista "Oslobodjenje".


Ankara ne priprema kopnenu operaciju u Siriji...za sada - 26.02.2016, Sputnik Srbija\nAnkara ne priprema kopnenu operaciju u Siriji...za sada\nAnkara ne namerava da izvodi kopnenu operaciju u Siriji na sopstvenu inicijativu, izjavio je pres-sekretar predsednika Turske Ibrahim Kalin. 26.02.2016, Sputnik Srbija\n11:51 26.02.2016 (Osveženo: 12:34 26.02.2016)\nAnkara ne namerava da izvodi kopnenu operaciju u Siriji na sopstvenu inicijativu, izjavio je pres-sekretar predsednika Turske Ibrahim Kalin.\nSaudijski vojni avioni već stigli u tursku avio-bazu\n13 Februar 2016, 22:08\n„I ranije smo govorili o tome i sada ponavljamo da nema govora o tome da se pripremamo za kopnenu operaciju. Mi želimo da radimo zajedno sa članovima međunarodne koalicije. Zato o kopnenoj operaciji samo naše zemlje ili zajedno sa Saudijskom Arabijom nema reči“, izjavio je pres-sekretar predsednika Turske Ibrahim Kalin novinarima u Ankari.\nU 11 časova po srednjoevropskom vremenu istekao je rok prijema zahteva zaraćenih strana na teritoriji Sirije za učešće u primirju koje će stupiti na snagu večeras u ponoć.\n„Sada ne postoji situacija koja bi zahtevala izvođenje ovakve operacije na sirijskoj teritoriji uz učešće vojnika Turske, Saudijske Arabije ili SAD. Međutim, vidimo da vazdušna operacija koja je trajala godinu i po nije donela velike rezultate i naša pozicija je u tom kontekstu ostala nepromenjena“, rekao je on.\nIpak, on je izjavio da će Ankara reagovati na pretnje po svoju nacionalnu bezbednost koje dolaze iz Sirije, bez obzira na primirje objavljeno u ovoj zemlji.\n„Jako nas brine što organizacije poput Sirijske kurdske partije, Demokratskog saveza i snaga samoodbrane sirijskih Kurda otvoreno prelaze na stranu režima. Ako se pretnja Turskoj nastavi, mi ćemo primeniti pravila reagovanja na pretnju. Na ovu temu razgovaramo sa našim saveznicima. Nacionalna bezbednost Turske ni u kom slučaju ne može biti tema razgovora“, izjavio je Kalin novinarima.


Koje su najčešće novogodišnje odluke : Nadlanu.com\nObjavljeno 30. dec 2013. / 22:28:49\nPraznici su mnogima jedina prilika da sa porodicom provedu nekoliko dana u kontinuitetu. Za to vreme shvatimo koliko nam oni znače i obećamo sebi - sledeće godine ću posećivati familiju, ili ću biti više sa decom, roditeljima... Međutim, nije tajna da ćete ovu odluku staviti na poslednje mesto kada praznici prođu i kada se vratite poslu i redovnim obavezama.\nOvo je možda najveća samoobmana! Onaj ko zaista želi da smrša počne bilo kada, ne vezuje se za datume, događaje, letnji odmor, ponedeljak...\nZa ovo nam treba datum, zato što ljudi vole da se sete kada su popušili poslednju cigaretu. "Bilo je to kada mi se rodio prvi sin", "Poslednju sam zapalio kada smo pobedili na Olimpijskim igrama...". Ako ste zaista rešili da ostavite pušenje 1. januara, pazite da se ne predozirate 31. decembra 2013.\nMnogi su nakon prvog ozbiljnog pijanstva rekli: "Više ni kap!". Međutim... Zato je sada idealno vreme da se prisetite svih situacija kada ste prekršili obećanje i kako ste se tada osećali. Možda vam opet pripadne muka...\nUkoliko zaista želite da ispunite ovo obećanje, prvo izračunajte koliko ste dužni i koliko je potrebno mesečno da izdvajate kako biste se ratosiljali duga. Takođe, recite sebi da ćete se sigurno, ali sigurno setiti ove odluke kada budete ugledali cipele na kojima "piše vaše ime".\nAko odavno želite da naučite neki strani jezik, da svirate instrument ili neku borilačku veštinu, sada je vreme da počnete sa učenjem. Proverite sebe na tim lakšim odlukama - ako vam 2014. to uspe, onda 2015. zaista pokušajte da ostavite pušenje! Inače, neka sitraživanja su pokazala da većina želi da nauči da svira gitaru.\nKako bi vam ova odluka pošla za rukom, možda je bolje da prvo odlučite za koju namenu vam novac treba i koliko. Tako ćete pojačati motivaciju. Ako zaista to želite - počnite odmah!\nKnjige, ne časopise, magazine, razne sajtove, tekstove na Fejsbuku i Tviteru. Da biste ispunili ovo obećanje odredite koliko stranica dnevno ćete sigurno pročitati. I nemojte čitati pored uključenog televizora ili kompjutera, sa telefonom na krilu - jasno vam je da onda od čitanja nema ništa.\nOva odluka, na žalost, ne zavisi samo od vaše volje, već i do finansija. Ali, ako ne možete na daleke destinacije, obiđite svoju zemlju ili barem grad, mesto u kojem živite. Iskoristite svaki vikend da negde šmugnete, to će vam posebno značiti ukoliko ste rešili i da ostavite cigarete ili da smršate. Još ako na putovanje ponesete neku knjigu, ili krenete u društvu porodice... "ubijate dve muve jednim udarcem". Mada, u tom slučaju odluka o štednji pada u vodu.\nIzvor: novimagazin/ foto: stockphoto


Brutalna tuča u Crnoj Gori: Rukometaš onesvešćen, letele stolice, igrači zadržani u policiji! (VIDEO) – Sport – Dnevni sportski list\n25. октобра 2020. 6:08 PM\nBrutalna tuča u Crnoj Gori: Rukometaš onesvešćen, letele stolice, igrači zadržani u policiji! (VIDEO)\nDrugu ligu Crne Gore obeležili incidenti\nSkandal je obeležio subotnje veče u crnogorskom rukometu, zbog tuče na utakmici druge lige između Nikšića 2014 i Morače 2015.\nPri vođstvu Morače 2015 sa 23:21, samo 30 sekundi pre kraja, došlo je do opšte tuče nakon duela Adžića iz domaćeg i Milića iz gostujućeg tima.\nIako je bilo veoma malo navijača na tribinama, veoma brzo su poletele stolice, a jedan igrač dugo je ležao u nesvesti. Kako prenose Vijesti, igrači oba tima zadržani su na saslušanju u nikšićkoj policiji.\nRukometašice Srbije pobedom startovale na Evropskom prvenstvu\nRukometašice Srbije sa Španijom u drugom kolu EP